Обрадовић: Зашто ме Вучић „запратио“ на твитеру и шта је Црквено-народни сабор\nPonedeljak, 27.08.2018 9:41\nS obzirom da je Narodna skupština Republike Srbije dugo van funkcije i da vladajuća većina već dve godine izbegava da temu KiM stavi na dnevni red skupštinskog zasedanja – moramo ovo najvažnije državno i nacionalno pitanje postaviti na drugom mestu. Državno-pravna tradicija srpskog naroda pre savremenog parlamentarizma poznaje instituciju crkveno-narodnih sabora na kojima se razgovaralo i dogovaralo o svim najvažnijim nacionalnim pitanjima. Jedan takav sabor opisan je u Njegoševom „Gorskom vijencuˮ, a ove godine obeležavamo velike jubileje dva najznačajnija sabora u novijoj srpskoj istoriji: 170 godina od Majske skupštine i proglašenja Srpske Vojvodine i 100 godina od prisajedinjenja Srema, Banata, Bačke i Baranje Kraljevini Srbiji.\nCrkveno-narodni sabor je mesto sabiranja najznačajnih predstavnika srpskog naroda iz redova crkvene i svetovne elite. To nije samo sabor sveštenih lica, već i vodećih predstavnika političkog, vojnog i kulturnog života iz svih srpskih zemalja i rasejanja. To je mnogo šira nacionalna platforma od političke skupštine i jedan prirodan unutrašnji dijalog. To je i simbol srpske sloge i ujedinjenja celog srpskog naroda u jedinstvenom stavu povodom KiM.\nZato pozdravljam ideju održavanja vanrednog Sabora SPC na temu Kosova i Metohije u ovom prelomnom istorijskom trenutku i predlažem da se proširi u svesrpski crkveno-narodni sabor na koji bi bili pozvani svi vodeći predstavnici srpskog naroda iz Srbije, regiona i rasejanja. Ovo se odnosi na sve one istaknute srpske crkvene i narodne predstavnike koji su za poštovanje Ustava Srbije i Rezolucije 12 44 SB UN, očuvanje celog KiM u sastavu Srbije i protiv bilo kog akta koji bi za posledicu imao priznanje nezavisnosti Kosova, računajući i članstvo u UN ove nepostojeće države.\nSrpska pravoslavna crkva i srpski narod su snaga koja može da zaustavi namere vladajućeg režima da se odrekne dela naše državne teritorije. To nikada niti jedan narod na svetu nije uradio u miru.\nPitanje KiM ne može i ne sme rešavati jedna politička partija ili jedan trenutni vlastodržac, i odgovornost za odbranu KiM u sastavu Srbije moramo da preuzmemo svi zajedno: od vodećih crkvenih preko intelektualnih do političkih i vojnih ličnosti.


Slobodno vreme - Ivan Bačić\nZa razliku od paleolitskog čoveka, koji je u slobodono vreme imao ograničen izbor radnji koje je mogao da obavlja, mi imamo praktično neograničen izbor; neograničen jer nikada nećemo uspeti da uradimo sve što bismo hteli već moramo da postavimo prioritete i moramo mnogim stvarima da kažemo „ne“.\nPostoji mnogo više stvari/radnji, kojima moramo reći „ne“, nego onih kojima možemo da posvetimo pažnju. Svaki put kada odaberemo nešto da radimo, svemu ostalom smo rekli „ne“.\nSvaki put kada odaberemo da gledamo bezvredan sadržaj na internetu rekli smo „ne“ stvaranju nečeg novog, kreativnog, rekli smo „ne“ nečemu što nas može učiniti boljim ili nečemu što može učvrstiti i poboljšati naše odnose sa drugim ljudima.\nStoga, pre nego što se odlučimo da potrošimo svoja 2 sata na video igrice, video snimke mačaka, ili bilo šta drugo što nema veliku vrednost u našem životu, trebalo bi se zapitati kojim tom drugim stvarima govorimo „ne“, i šta to sve propuštamo u životu, što bi potencijalno moglo da bude od velikog značaja za nas, ali i za druge.


DNS-u da pripadne jedno od dva kandidatska mjesta - mojusk.ba\nDNS-u da pripadne jedno od dva kandidatska mjesta\n18 Marta, 2018 17 Marta, 2018 Moj USK\nDemokratskom narodnom savezu /DNS/ bi trebalo da pripadne mjesto kandidata za predsjednika Republike Srpske ili za srpskog člana Predsjedništva BiH, izjavio je zamjenik predsjednika stranke Nedeljko Čubrilović nakon današnje sjednice Glavnog odbora DNS-a.\nČubrilović je rekao novinarima da je na sjednici Glavnog odbora održanoj u Bijeljini razmotrena platforma stranke sa kojom će DNS stupiti u pregovore sa koalicionim partnerima početkom iduće sedmice.\nČubrilović je rekao da je cilj DNS-a da u Narodnoj skupštini Republike Srpske na predstojećim izborima osvoji 12 ili više poslaničkih mjesta, a u Parlamentarnoj skupštini BiH dva mandata.\nKomentarišući najavu koalicionog partnera SNSD-a da će imati svoje kandidate za predsjednika Republike Srpske i člana Predsjedništva BiH, Čubrilović je rekao da je stav DNS-a da se ne ide sa ucjenom.\n“Ukoliko SNSD bude izričit s tim u vezi, ja danas ne mogu da kažem da će DNS da odustane od svog stava. Postoje razne mogućnosti, a pregovori počinju početkom sljedeće sedmice na kojima ćemo biti upoznati sa stavovima i pozicijom SNSD-a. Konačan stav ćemo zauzeti na Predsjedništvu stranke, onda kad budemo znali njihov konačan stav”, rekao je Čubrilović.\nGovoreći o platformi DNS-a, Čubrilović je rekao da su njome obuhvaćene sve oblasti, te izrazio uvjerenje da će članovi Glavnog odbora, ali i svi akteri koji budu učestvovali u njenoj prezentaciji naći način kako da to što je moguće bolje približe glasačima.\nČubrilović je istakao da je Glavni odbor stranke danas potvrdio formiranje Centralnog izbornog štaba koji već uveliko radi i koji je iznio način metodologije rada na osnovu kojeg će DNS biti organizovan u cijeloj Republici Srpskoj i BiH.\nOn je naveo da Centralni izborni štab ima petnaestak članova, a postojaće i regionalni kao i lokalni štabovi koji već rade.\nČubrilović je rekao da je na sjednici Glavnog odbora prihvaćena i izmjena jednog člana Statuta čime je data mogućnost da se poveća broj članova Predsjedništva stranke, s obzirom da ovih dana i narednih mjeseci stranci pristupa veliki broj uglednih članova.\n“Prihvatili smo danas i novi logo stranke, koji je moderniji”, rekao je Čubrilović.\nOn je istakao da DNS nije uključen ni u kakve “blokovske podjele” i izbjegava, kako kaže, da nekoga naziva kriminalcima, izdajnicima…\n“DNS ne želi da učestvuje u tome”, poručio je Čubrilović.\nZdravstvenim radnicima u USK bit će povećana plaća\nPantić poručio Vučiću: Zagadili ste Srbiju zločinima i mržnjom prema drugim narodima


NIS dobitnik „Svetosavske nagrade“ za doprinos obrazovanju u Srbiji | NIS\nNIS > Poslovi i karijera > Energija znanja > Energija znanja vesti > NIS dobitnik „Svetosavske nagrade“ za doprinos obrazovanju u Srbiji\nNIS dobitnik „Svetosavske nagrade“ za doprinos obrazovanju u Srbiji\nKompanija NIS dobitnik je prestižne „Svetosavske nagrade“ koju dodeljuje Ministarstvo prosvete, nauke i tehnološkog razvoja za doprinos kvalitetu obrazovanja u Srbiji.\n„Svetosavska nagrada“ je tradicionalno priznanje koje dodeljuje Ministarstvo prosvete, nauke i tehnološkog razvoja pojedinacima i institucijama koje su se istakle svojim zalaganjima i ostvarenim rezultatima u oblasti obrazovanja i vaspitanja u Republici Srbiji\nNIS je prepoznat kao kompanija koja je u 2016. godini svojim ulaganjima u okviru korporativnog programa „Energija znanja“ doprinela poboljšanju uslova obrazovanja u naučnim institucijama širom Srbije. Kroz ovaj program , koji kompanija sprovodi već pet godina, do sada je podržano 26 olimpijada znanja iz matematike, fizike, hemije i ruskog jezika, a učenici iz Srbije osvajali su najsjajnije medalje na međunarodnim takmičenjima širom sveta. Inicirano je i podržano osnivanje četiri nova studijska programa na fakultetima, a otvorena su i tri bilingvalna rusko-srpska odeljenja u školama u Srbiji. Takođe, NIS je adaptirao i opremio savremenim učilima više od 40 učionica i laboratorija u školama i na fakultetima, a kroz program stipendiranja do sada je prošlo više od 94 studenta, koji nastavu pohađaju na srpskim i prestižnim fakultetima u Ruskoj Federaciji.\nNIS je prepoznat kao kompanija koja je u 2016. godini svojim ulaganjima u okviru korporativnog programa „Energija znanja“ doprinela poboljšanju uslova obrazovanja u naučnim institucijama širom Srbije\nNagradu je u ime kompanije NIS primio Andrej Šibanov, zamenik generalnog direktora i direktor Funkcije za organizaciona pitanja i Snežana Lakićević, Menadžer za saradnju sa univerzitetima, obrazovnim i naučnim institucijama.\n„Ovo priznanje za NIS je podstrek da nastavimo sa ulaganjima u poboljšanje uslova u kojima se obrazuju mladi u Srbiji, kao i sa podrškom talentovanim pojedincima, jer smatramo da je investiranje u mlade, ulaganje u budućnost“, istakao je tom prilikom Šibanov.\nNagradu je u ime kompanije NIS primio Andrej Šibanov, zamenik generalnog direktora i direktor Funkcije za organizaciona pitanja i Snežana Lakićević, Menadžer za saradnju sa univerzitetima, obrazovnim i naučnim institucijama\n„Svetosavska nagrada“ je tradicionalno priznanje koje dodeljuje Ministarstvo prosvete, nauke i tehnološkog razvoja pojedinacima i institucijama koje su se istakle svojim zalaganjima i ostvarenim rezultatima u oblasti obrazovanja i vaspitanja u Republici Srbiji. NIS je ujedno i jedina kompanija kojoj je dodeljeno ovakvo priznanje. Nominaciju za ovu najznačajniju nagradu u oblastoi obrazovanja u Republici Srbiji inicirale su škole i fakulteti sa kojima NIS dugi niz godina sarađuje.


Etihad otkazao nabavku aviona A320neo, modela koji je bio naručen za Er Srbiju | Insajder\nEtihad je po svemu sudeći, otkazao narudžbinu 10 aviona A320 neo, upravo modela koji je trebalo da stignu u flotu Er Srbije, proizilazi iz liste s podacima o isporučenim i naručenim avionima Erbasa zaključno s 31. decembrom prošle godine. Na spisku poručenih i isporučenih aviona koji su objavljeni na sajtu Erbasa ne navodi se porudžbina ni za jedan avion ovog tipa koji potražuje aviokompanija Etihad.\nUgovor o nabavci aviona između Etihada i Er Srbije potpisan je 2014, a predviđao je da Etihad naruči, a Er Srbija kupi 10 ovih aviona A320neo. Četiri takva aviona trebalo je da budu isporučeni do kraja prošle godine, a još šest do 2020.\nNema objašnjenja zbog čega je došlo do otkazivanja ove nabavke koja je bila ugovorena u okviru strateškog partnerstva sa Etihadom koji je od 2014. vlasnik 49 odsto nacionalnog avioprevoznika, a izostali su i odgovori na pitanja koja je Insajder o ovome uputio kompaniji Etihad i Er Srbiji.\nOva nabavka je direktno vezana za avans od 23,5 miliona dolara koje je JAT uplatio Erbasu još 1998, kada je potpisan ugovor između tadašnjeg JAT-a i Erbasa. Naručeno je osam novih aviona. Plaćen je depozit od 23,5 miliona dolara. Avioni zbog sankcija i NATO bombardovanja nikada nisu kupljeni, pa je ovaj novac više od 15 godina stajao na računima francusko-nemačke kompanije. Kako je više sagovornika Insajdera u serijalu “Srpsko-arapska posla” objasnilo, JAT u godinama koje su usledile nije imao novca da kupi nove avione i tako iskoristi uplaćeni depozit.\nNakon što su potpisani ugovori o strateškom partnerstvu JAT i Etihada i formirana Er Srbija, kako se ispostavilo, Er Srbija je depozit iz 1998. godine prenela na Etihad, uz ugovor o nabavci novih aviona. Naime, u finansijskom izveštaju Er Srbije se navodi da Etihad raspolaže iznosom od 23,5 miliona dolara koji je JAT 1998. platio kao depozit Erbasu. Kako se navodi, Etihad će Er Srbiji vraćati depozit u delovima odnosno procentualno kako se budu isplaćivali naručeni avioni. U finansijskom izveštaju se precizira da je Er Srbija dužna da Erbasu isplati ukupnu kupoprodajnu cenu za 10 novih aviona.\nPrema navodima specijalizovanog sajta Flajtglobal, Etihadova narudžbina ostalih aviona, ostala je netaknuta.\nEtihad je u poslednje vreme imao problema u poslovanju, kompanija se povulka iz Alitalije i Er Berlina, pa je tako Er Srbija ostala jedini partner Etihada u Evropi.


29 12 Servisne informacije\npetak, 29 decembar 2017 15:07\nJKP „Parking servis Sombor“ obaveštava građane da za vreme novogodišnjih i božićnih praznika neće vršiti kontrolu i naplatu parkiranja i to u ponedeljak, 1. januara, utorak, 2. januara i nedelju, 7. januara.\nU dane novogodišnjih praznika, 1. i 2. januara, u ulicama Sombora i naseljenim mestima koja su u navedeno vreme na rasporedu, sakupljanje i transport otpada neće biti obavljano. Sav otpad u ovim delovima grada i naseljenim mestima biće odnet sledeće nedelje kada se uspostavlja redovna usluga.U ostalim delovima grada Sombora i naseljenim mestima od 3. januara se usluga obavlja redovno.\nU Somboru će u noći između petka i subote dežurati Apoteka Bulevar na Prvomajskom bulevaru A19, dok će za vikend dežurati Centralna apoteka na Vencu Vojvode Radomira Putnika 27.\nU Somboru i okolini poslednjih dana 2017. godine pretežno sunčano vreme, uz moguću slabu kišu u nedelju u prepodnevnim satima. Temperatura će se kretati u intervalu od jutarnjih -3 u subotu do maksimalnih dnevnih 9 stepeni u nedelju. Duvaće slab vetar promenljivog pravca brzinom do 4 m/s, dok će relativna vlažnost vazduha iznositi oko 85%. Prve nedelje Nove godine očekuje nas umereno oblačno do sunčano vreme uz najvišu dnevnu temperaturu do 10 stepeni.\nNivo Dunava kod Bezdana danas je iznosio 182 cm, kod Apatina 246 cm i kod Bogojeva 233 cm.


Commerzbank bi mogla ukinuti do 7.000 radnih mesta – Bankar.rs\nHome/BANKE/Commerzbank bi mogla ukinuti do 7.000 radnih mesta\nCommerzbank bi mogla ukinuti do 7.000 radnih mesta\nNemačka Commerzbank, koja je delimično nacionalizovana u finansijskoj krizi, mogla bi da smanji do 7.000 radnih mesta u sklopu oštrih mera štednje.\nPored toga, oko 400 filijala trebalo bi biti zatvoreno, javila je u subotu novinska agencija Bloomberg. To bi rezultiralo znatno većim smanjenjem radnih mesta i filijala nego što je najavljeno u septembru 2019. godine.\nIzvršni direktor Commerzbanka, Martin Zielke već je u februaru najavio da bi mere štednje trebalo ponovo pokrenuti.\nZielke je pod pritiskom, jer mnogi investitori, a pre svega veći deoničar Cerberus, nisu zadovoljni razvojem i ciljevima programa štednje. Zielke je najavio smanjenje još 2.300 ili oko šest odsto stalnih radnih mesta i zatvaranje svake pete od oko 1.000 filijala. Međutim, on je takođe ublažio ciljeve za odnos troškova i prinosa na kapital. Država, koja ima nešto više od 15 odsto vlasništva u banci, naručila je stručno mišljenje Boston Consulting Group (BCG), piše Indikator.ba.\nPrema ranijem Bloombergovom izveštaju, savetnici su preporučili još drastičnije mere štednje, uključujući još jasnije smanjivanje mreže filijala. Planirano smanjenje troškova za oko 600 miliona evra do 2023. godine stoga bi trebalo biti dvostruko ili trostruko veće od plana Uprave. Zielke je tada u februaru najavio da će revidirati vlastitu strategiju.\nNa generalnoj skupštini u maju rekao je da će banka ove godine “ponovo ubrzati upravljanje troškovima”. Banka 5. avgusta planira da predstavi detalje planiranih mera štednje kada budu objavljeni podaci za prvih šest meseci poslovanja u 2020. godini.\nCommerzbank komercbank Posao\nIstanbul ima veći BDP nego osam balkanskih zemalja zajedno\nCroatia osiguranje izgubilo pravnu bitku za povećanje udela u Savi Re


Izvor: NoviMagazin.rs, 08.Jun.2020, 15:19\nU Srbiji će sutra biti umereno i potpuno oblačno, mestimično sa kišom, pljuskovima i grmljavinom, samo će ujutru i veći deo prepodneva na jugu i zapadu zemlje biti suvo, a lokalno se očekuje velika količina kiše i pojava grada, saopštio je Republički hidrometeorološki zavod.\nU Beogradu će sutra biti umereno do potpuno oblačno, >> Pročitaj celu vest na sajtu NoviMagazin.rs << povremeno sa kišom i lokalnim pljuskovima sa grmljavinom. Vetar će biti slab, promenljiv. Jutarnja temperatura biće oko 17, a najviša dnevna oko 23 stepena Celzijusa.\nU Srbiji će narednih sedam dana biti promenljivo i nestabilno, sa čestom pojavom kiše, lokalnih pljuskova i grmljavine. U Beogradu se predviđa slično vreme u istom periodu.\nU Srbiji će danas biti umereno i potpuno oblačno, mestimično sa kišom, pljuskovima i grmljavinom, samo će ujutru i veći deo prepodneva na jugu i zapadu zemlje biti suvo, a lokalno se očekuje velika količina kiše i pojava grada, saopštio je Republički hidrometeorološki zavod.Vetar će biti...


Rama ne razume zašto Priština bojkotuje „mali Šengen“ - Sputnjik Srbija\n00:18 06 Avgust 2020\nRama ne razume zašto Priština bojkotuje „mali Šengen“\n14:16 21.12.2019 Preuzmite kraći link\nPremijer Albanije Edi Rama izjavio je danas da je inicijativa „mali Šengen“ izuzetno važna za zemlje regiona i da zbog toga ne razume uporno odbijanje Prištine da joj se priključi.\n„Sastali smo se kako bismo izgradili most između prošlosti koja nas deli i budućnost i koja nas ujedinjuje“, rekao je Rama na zajedničkoj pres-konferenciji sa predsednicima Srbije i Crne Gore i premijerom Severne Makedonije.\nKonstantno odbijanje kosovskih organa da prisustvuju za stolom lidera iz inicijative nije, kaže Rama, nešto što može da razume.\n„Imamo zajedničku sudbinu na određenom prostoru i u obavezi smo da prevaziđemo prošlost i obezbedimo mir i prosperitet za svu našu decu“, poručio je Rama.\n„Mi smo u Tiranu pozvali svakoga, kao i na prethodnim sastancima“, rekao je Rama.


U domaćoj stručnoj i naučnoj literaturi retke su knjige u kojima se na svestrani i kritički način raspravlja ili analizira fenomen Evropske unije. O njoj se najčešće piše kao političkoj mantri ili svetoj indijskoj kravi uz bojazan i oprez da joj se ni oko ne natruni ili preko pogleda, jer bi mogla uskratiti mleko.\nRazloge za takav zaključak autor obrazlaže na gotovo 400 stranica ove knjige i to tako što je prvi deo knjige posvetio opštim pitanjima uzroka "Krize Evropske unije", a drugi deo "Odnosima Srbije i Evropske unije - od evolucije do transformacije." U prvom delu, autor vidi razloge krize u nedovršenim konceptima demokratije, građanskog društva i parlamentarizma, jer se posmatraju u iskrivljenom ogledalu. Kao neuspešne ili realtivno uspešne pokušaje da se kriza zaleči autor navodi česte promene Osnivačkih ugovora i nametanje koncepta nadnacionalne ustavnosti.\nZa čitaoce iz Srbije, drugi deo knjige je bliži i intrigantniji. Kao opšti, autor ističe stav da je EU svoju politiku prema Srbiji promenila nametanjem pitanja opravdanja secesije Kosova kao prioitetnog u procesu stabilizacije i pridruživanja, umesto da se vode pravi pregovori za članstvo. Prihvatanje takvog pristupa od strane Srbije, vodi Srbiju prvo u "meko", a nakon toga i u zvanično priznanje Kosova i u očekivanje da "pacifikuje" Republiku Srpsku, da bi zauzvrat dobila podmenuto "pristupanje" bez članstva.\nSve to doprinosi uverenju da će knjiga "Evropska unija: sistem u krizi" postati ne samo obavezno stručno i naučno štivo onima koji se profesionalno bave EU, već i deo popularne biblioteke jer i običnog čitaoca podstiča da razmišlja "svojom glavom" i sudi o EU koja i dalje intenzivno učestvuje ne samo u političkom već i u našem svakodnevnom životu.


Evropa - Novosti dana - 25.12.2019 | Sputnjik Srbija\n17:42 12 Avgust 2020\nUživo: Pod kojim uslovima Vojska Srbije može da bude prisutna na Kosmetu /video/\nDvoje dece sa Kosova udavilo se u reci u Francuskoj\nDvoje dece sa Kosova udavilo se u reci Le Moint, preneli su francuski mediji, pozivajući se na informacije od vlasti okruga Sent Etjen i žandarmerije.\nStanovnici Evrope umorni od sankcija — žele bolje odnose sa Rusijom\nNajveći broj stanovnika Nemačke, Italije, Francuske i Velike Britanije želi bolje odnose sa Rusijom, pokazuje anketa koju je sproveo Sputnjik u četiri najrazvijenije zapadne države.\nPola Venecije opet pod vodom\nU Veneciji je danas plima dostigla 139 centimetara, a oko polovine grada je pod vodom.\nPremijer Estonije o pritiscima na Sputnjik: O čemu se radi?\nPremijer Estonije Juri Ratas izjavio je da ne zna za skandal sa agencijom Sputnjik u njegovoj zemlji.\n„Ruski oligarsi pune britanske partijske kase“, ali su male šanse za poboljšanje odnosa sa Moskvom\nBez obzira na uzajamne optužbe konzervativaca i laburista, koje su se mogle čuti tokom predizborne kampanje u Velikoj Britaniji, da ruski oligarsi pune njihove partijske kase, članovi Doma lordova i njihove kolege iz ruskog Saveta federacije su posle zajedničkog sastanka izneli plan buduće saradnje.\nAmerički ambasador: Evropa treba da nam je zahvalna za sankcije ruskom gasovodu\nSankcije protiv gasovoda „Severni tok 2“ su proevropska odluka za koju evropske države treba da budu zahvalne Sjedinjenim Američkim Državama, izjavio je američki ambasador u Berlinu Ričard Grenel.\nPariz: „Žuti prsluci“ obeležili Makronov rođendan /video/\nNekoliko desetina pristalica pokreta „Žuti prsluci“ održalo je protest u blizini pariskog Luvra. Skup je održan na rođendan francuskog predsednika Emanuela Makrona.\nKijev: Sporazum o gasu — ni pobeda, ni izdaja, nego kompromis\nDogovor Moskve i Kijeva o tranzitu gasa nije ni pobeda, ni izdaja, nego kompromis, izjavio je izvršni direktor ukrajinskog „Naftogasa“ Jurij Vitrenko.\nDžonson: Nadam se poboljšanju odnosa s Moskvom, ali to ometaju užasni problemi\nPremijer Velike Britanije Boris Džonson izjavio je da bi voleo da se poboljšaju odnosi Londona s Moskvom, ali da postoje teškoće u ostvarivanju takvih namera.\nEvropski partneri Rusije očekuju od Amerikanaca razjašnjenje o sankcijama\nMinistarstvo finansija SAD i evropski partneri Rusije održaće danas konsultacije povodom sankcija protiv „Severnog toka 2“, rekao je novinarima vicepremijer Rusije Dmitrij Kozak.\nSkandal u Briselu: Sedište EU gradili migranti bez papira\nEvropska unija je suočena sa neprijatnom situacijom zbog tvrdnji da je njeno novo sedište „Evropa“, poznato i kao „svemirsko jaje“, izgrađeno uz pomoć neregistrovanih migrantskih radnika koji povremeno nisu plaćani.\nNemačka odbacuje američke sankcije protiv „Severnog toka 2“\nMinistarstvo ekonomije Nemačke saopštilo je da se protivi eksteritorijalnim sankcijama koje su SAD uvele protiv gasovoda „Severni tok 2“.\nHitleru oduzet status počasnog građanina\nPojedinim austrijskim opštinama očigledno je potrebno mnogo vremena da se aktivno suoče sa nacističkom prošlošću i uklone mrlje prošlosti.\nNovi ugovor Ukrajine i Rusije o tranzitu gasa do Nove godine\nRusija i Ukrajina će petogodišnji ugovor o tranzitu ruskog gasa preko ukrajinske teritorije potpisati do Nove godine, izjavio je vicepremijer Rusije Dmitrij Kozak.\nKijev spreman da potpiše ugovor o gasu s Moskvom bez uslovljavanja\nKijev je spreman da potpiše novi ugovor o tranzitu ruskog gasa bez prethodnog rešavanja pitanja o kompenzaciji od tri milijarde dolara koju je ruskom „Gaspromu“ naložio Stokholmski sud, saopštio je direktor ukrajinske kompanije „Naftogas“ Andrej Koboljev.\nLukašenko: U odnosima sa Rusijom postignut kolosalni napredak\nTokom sastanka s ruskim predsednikom Vladimirom Putinom predsednik Belorusije Aleksandar Lukašenko je izjavio da je u odnosima s Moskvom postignut kolosalni napredak, uključujući i rad na formiranju Saveza Rusije i Belorusije.\nŠvedski komunisti „objavili rat“ multikulturalnosti, gej populaciji i Greti Tunberg\nSkoro polovina članova Komunističke partije iz Malmea dalo je „otkaz“, u nameri da naprave Novu partiju radnika koji ne gaje simpatije prema mutikulturalizmu, LGBT problemima i klimatskim promenama.\nSada i zvanično: Za Škotsku su sve mogućnosti otvorene\nŠkotska premijerka Nikola Stardžen izjavila je danas da će razmotriti sve razumne mogućnosti ako britanski premijer Boris Džonson pokuša da je spreči da organizuje novi referendum o nezavisnosti Škotske.\nDžonson: Najradikalniji govor kraljice u generaciji\nBritanski premijer Boris Džonson izneo je u parlamentu zakonodavni program svoje vlade, opisujući ga kao „najradikalniji govor kraljice u generaciji“.\nVatra na ulicama Barselone: Masovna tuča separatista i navijača /video, foto/\nNekoliko hiljada katalonskih separatista okupilo se danas u blizini stadiona Nou Kamp nekoliko sati uoči odigravanja utakmice između fudbalskih klubova Barselona i Real Madrid, blokirajući obližnju aveniju uprkos prisustvu jakih policijskih snaga.\n17:11 Makron pozvao Putina zbog situacije u Belorusiji\n17:00 Pod kojim uslovima Vojska Srbije može da bude prisutna na Kosmetu /video/\n16:45 Tri evropske države spremile plan za rešavanje krize u Belorusiji\n16:31 Crnogorac proteran iz BiH zbog pretnje po nacionalnu bezbednost\n16:22 Pompeo upozorio Prag: Ruske kompanije u Češkoj mogu potkopati nezavisnost zemlje\nKako bi trebalo da se održava nastava od 1. septembra?


Komersant: Vučić će otezati sa formiranjem nove Vlade\nBeta 5. aprila 2022. 12:20\nPredsednik Srbije Aleksandar Vučić će se nakon predsedničkih i vanrednih parlamentranih izbora održanih 3. aprila maksimalnmo truditi da što više odloži formiranje nove vlade, piše danas moskovski Komersant.\nList piše da su izbori u Srbiji završeni predvidljivo, jer je Vučić pobedio već u prvom krugu.\nIzborna koalicija koju predvodi njegova Srpska narodna partija je, prema preliminarnim rezultatima RIK-a, dobila 122 od 250 poslaničkih mandata u novom sazivu Skupštine Srbije.\n„Ipak, prema prognozama srpskih stručnjaka, Vučić će se potruditi da što više odloži stvaranje Vlade u iščekivanju raspleta u Ukrajini, kako bi imao opravdanje pred Zapadom koji od Srbije zahteva da se priključi sankcijama protiv Rusije“, ocenjuje list.\nKomersant navodi da je EU uoči srpskih izbora stavila do znanja da po završetku izbornog procesa od Beograda očekuje da se priključi sankcijama, da Zapad smatra nenormalnim da Srbija ostane jedina zemlja medju članicama i kandidatima EU koja ih nije uvela.\nBalkanski analitičari su ranije predvidjali da će nakon izbora 3. aprila pritisak Zapada na Beograd naglo porasti i da će ovaj faktor postati odlučujući u prilagodjavanju srpske pozicije, piše dnevnik.\nKomersant navodi da analitičari takodje smatraju da imenovanje Kristofera Hila za novog američkog ambasadora u Beogradu predstavlja potvrdu aktivnijeg uključivanja SAD u poslove regiona i koncentracije američke politike upravo na Srbiju.\n„Uzimajući u obzir očekivano povećanje pritiska sa Zapada, Vučić će morati da donese veoma tešku odluku. Povezivanje sa antiruskim sankcijama za njega bi značilo pravo pogoršanje odnosa sa Moskvom i barem gubitak ruskog gasa po bagatelnoj ceni od 270 dolara za hiljadu kubnih metara, koja za Beograd važi do kraja maja. Nepridruživanje sankcijama preti da zaustavi evropske integracije Srbije i gubitak zapadnih investicija i subvencija“, navodi list.


Raste nivo Save kod Šapca\nGlas javnosti, 05.06.2010.\nŠABAC - Nivo Save kod Šapca porastao je danas 34 centimetra u odnosu na četvrtak i sada je nivo reke 477 centimetara.\nBEOGRAD - Obilne padavine prethodnih dana prouzrokovale su rast vodostaja na rekama, koji će i narednih dana zadržati tu tendenciju, a Tamiš je kod Jaše Tomića prešao granicu vanredne odbrane od poplava, saopštio je Republički\n"Vaja kon dios" 3. maja u Centru "Sava"\nBEOGRAD - Popularna belgijska grupa "Vaja kon dios" (Vaya Con Dios) predvođena pevačicom Deni Klajn, 3. maja održaće koncert u Centru "Sava", saopštili su organizatori.\nOtvorena nautičko-turistička sezona u Beogradu\nDolaskom turističkog broda "Johan Štraus" iz Velike Britanije na savsko pristanište ovih dana zvanično je otvorena nautičko-turistička sezona u Beogradu. Najavljujući da će grad Beograd u narednom periodu raditi na uređenju pristaništa\nIskorišćenost postojećih kapaciteta u našim lukama sada je jedva 40 odsto\nBEOGRAD - U razvoj lučkog sistema u Srbiji potrebno je uložiti oko 300 miliona evra, izjavio je pomoćnik ministara za vodni saobraćaj i bezbednost plovidbe Pavle Galić.\nPolicajac spasao davljenicu iako je loš plivač\nŠABAC - Dvojica šabačkih policajaca izvukli su davljenicu iz Save i spasli je sigurne smrti. U Šapcu je juče bilo minus pet, a reka se na pojedinim mestima ledila.\nBez blokade Save do daljeg\nBrodovi Jugoslovenskog rečnog brodarstva do daljeg neće blokirati rečni put na Savi, niti će ometati gradnju mosta kod Ade Ciganlije, dogovoreno je juče na sastanku sa gradonačelnikom Beograda Draganom Đilasom\nBlokada rečnog puta na Savi\nRečni put na Savi juče su kod Brankovog mosta na sat vremena blokirali radnici "Jugoslovenskog rečnog brodarstva" sa dva teretna broda i nekoliko barži.Ovo je samo protest upozorenja, a blokada


Citroen C6 test Predstavljamo\nDugo su odgovorni u Citroenu razmišljali i premišljali se da li da uđu u višu srednju klasu koja je u poslednjih nekoliko godina uzletela zaista visoko. I određen je kanditat za to - novi C6\nDefinitivno je loš argument koji kaže da se u ovoj klasi dobro kotiraju drugi evropski proizvođači i da oni svoje pozicije drže poput bastiona. Međutim, hrabre sreća prati, kao i mnogo drugih elemenata, tako da evropskom miljeu koji već zalazi u sasvim ozbiljan automobilski krem stiže Citroen C6.\nPažljiviji pratioci zbivanja na automobilskom tržištu će se setiti da se C6 kao potencijalni ulazak u višu klasu počeo spominjati još pre gotovo pet godina. Čini se, međutim, da je razum prevladao emocije, a naslednik modela DS, CX i XM ipak sačekao bolja vremena. Zapravo, nekoliko uspešnih modela su godišnju produkciju Citroena ustalili na preko 1,2 miliona vozila. Sasvim je jasno da je francuski proizvođač ovu prividnu nezainteresovanost koristio za ”skeniranje” ukusa kroz brojne koncepte koji su više ili manje pokazivali budućnost.


Steinmeier: Snažan OSCE je Evropi potrebniji nego ikada - informativa.ba\nVijesti Svijet Steinmeier: Snažan OSCE je Evropi potrebniji nego ikada\nSteinmeier: Snažan OSCE je Evropi potrebniji nego ikada\n08 Dec 2016 15:09\n- Ministri vanjskih poslova zemalja članica Organizacije za sigurnost i saradnju u Evropi (OSCE) u četvrtak su se sastali u Hamburgu kako bi raspravljali o sigurnosnim problemima kao što su sukobi u Ukrajini i Siriji.\nU uvodnom govoru, njemački ministar vanjskih poslova Frank-Walter Steinmeier izjavio je da je snažan OSCE potrebniji nego ikada za sigurnu Evropu, dodajući da je OSCE platforma dijaloga između istoka i zapada.\nOn je poručio učesnicima skupa da je 2016. bila burna godina i da su potrebne strukture dijaloga i saradnje.\nPrimirje u Ukrajini zahtijeva političku volju, kazao je Steinmeier, dodajući da sve strane moraju raditi na cilju provedbe raznih sporazuma postignutih u Minsku.\nMinistarsko vijeće OSCE je centralno tijelo za donošenje odluka i upravljanje organizacijom. Godišnji sastanak vijeća pruža ministrima vanjskih poslova 57 država članica OSCE priliku da razmotre aktivnosti organizacije i ojačaju dijalog o sigurnosnim pitanjima u regiji OSCE-a.\nOznake: #OSCE #Frank-Walter Steinmeier


Pet osoba uhapšeno zbog ubijene medvjedice :: Hronika\nPet osoba uhapšeno zbog ubijene medvjedice\nPet osoba uhapšeno je juče, dan nakon što su, kako se sumnja, ubili medvjedicu staru dvije godine u reonu Mala Rijeka, kod Bioča. Prema nezvaničnim saznanjima Pobjede, osumnjičene terete za krivično djelo nezakoniti lov. Krivolovci su nakratko uspjeli da umaknu ostavljajući odstrijeljenu divljač. Lovočuvari su ih ipak uspjeli identifikovati sa distance, a o počinjenom krivičnom djelu obavijestili policiju koja je zatekla ubijenu životinju koja se ubraja u kategoriju trajno zaštićene divljači u Crnoj Gori.\n"Lovočuvari su na velikoj udaljenosti primijetili grupu od devet krivolovaca, pratili ih dvogledom. Nakon nekoliko pucnjeva lovočuvari su ugledali ubijenog medvjeda", navodi se u saopštenju LO Podgorica koje potpisuje predsjednik Upravnog odbora te organizacije Milo Mihaljević.\n"Pronađena je ubijena divljač a nakon toga obaviješteni svi nadležni državni organi", kaže se u saopštenju Lovačke organizacije Podgorica.


Vesti online / Vesti / Hronika / Lapovo: Iskliznuo vagon sa 42.000 litara TNG-a\nOdmah je obustavljen saobraćaj i preventivno je blokirana zona stanice u Lapovu. Na lice mesta poslati su vatrogasci spasioci koji su utvrdili da nema oštećenja na ventilima i da ne curi TNG.\nPovređenih osoba nije bilo. Nadležne službe Železnica Srbije angažovane su na podizanju vagona na kolosek.\nEX YU Prijedor: Staricu (69) pregazio voz dok je biciklom prelazila prugu!\nSRBIJA Taksi pao na šine, udario ga voz: 15 mrtvih\nZANIMLJIVOSTI Hit: Očekivali da protutnji voz, a evo šta su dočekali... (VIDEO)\nPUTOVANJA Kada vam u inostranstvu ili u Srbiji kasni voz...


raski.rs - Od džamije stare 500 godina ostao samo minaret\nredakcija3 September 20, 2018\t0 Komentara\nVeliku pažnju javnosti i burne reakcije u Novom Pazaru izazvalo je rušenje bagerom dva zida na Hasan Čelebijinoj džamiji u centru grada, poznatijoj kao Arab-džamija, inače staroj 500 godina, koju Mešihat Islamske zajednice u Srbiji(IZuS) od aprila ove godine, kada je sa džamije skinut krov, priprema za temeljnu rekonstrukciju.\nOd ove džamije, na ulazu u Staru novopazarsku čaršiju, koja je bila pod zaštitom države i jedan od simbola grada, ostala su još dva zida i znatno oštećen minaret koji je letos pogodio grom.\n– Ovo je tužan dan za sve građane Novog Pazara, uništen je jedan od najpoznatijih kulturno-istorijskih spomenika i simbol postojanja Bošnjaka na ovim prostorima. Umesto da se džamija postepeno i stučno rekonstruiše, nekome je palo na pamet da je potpuno sruši i uništi joj njenu istorijsku vrednost i značaj – ističe profesor istoričar Esad Rahić.\nVeoma oštro reagovala je i Gradska komisija za kulturno-istorijske spomenike koja tvrdi da je o rekonstrukciji Arab-džamije na vreme obavešten Zavod za zaštitu spomenika kulture, da je Mešihat imao zabranu da bilo šta rekonstruiše, a kamoli da ruši zidove na džamiji.\nUništen je autentični objekat neprocenjive vrednosti i simbol identiteta građana Novog Pazara, neprihvatljivo je da se radovi na jednom ovako vrednom objektu obavljaju neadekvatno i rušilački. Umesto da se postupak obnove uradi na stučan način, koristeći arhivsku građu i sprovodeći restauratorske zahvate, džamija je bahato i uz pomoć teške mehanizacije srušena, ističe se u saopštenju Komisije.\nU Mešihatu IZuS ističu da je Arab-džamija bila u veoma lošem stanju, da joj je pretilo obrušavanje i da je rekonstrukciju trebalo obaviti još pre nekoliko godina, možda i decenija. Dodaju da “nije bilo izbora”, da su spasli sve što se spasti moglo i da zidove od blata i trske nije bilo moguće rekonstrisati i da su potpuno oštećeni zidovi morali da se uklone.\n– Preduzeto je sve što se moglo preduzeti, zaštićeno je sve što se moglo zaštititi. Deblji zidovi iz osmanlijskog perioda su sačuvani, dva tanka zida sagrađena kasnije od blata, trske i čatme nije bilo moguće sačuvati i obnoviti – objašnjava Asmir-efendija Crnovršanin, glavni imam Islamske zajednice u Srbiji i naglašava da će posle rekonstrukcije Arab-džamija ponovo zablistati u nekadašnjem sjaju.


Srednje škole će 21. početi redovno sa radom | 058.ba\nSRNA - 16. januara 2013.\t058.ba\nINFO – Sve srednje škole na području sarajevsko-romanijske regije će 21. januara početi redovno sa radom i sa punim radnim vremenom – potvrdio je danas Srni predsjednik Aktiva direktora srednjih škola Sarajevsko-romanijske regije Žarko Kovačević.\n„Prema informacijama koje imam od mojih kolega direktora, od kojih pojedini još trebaju da obave razgovore sa kolektivima, 21. januara će se početi sa radom u školama na Palama, Sokocu, u Istočnom Sarajevu, Rogatici, Foči, Kalinoviku, Višegradu, Čajniču i Rudom“, rekao je Kovačević.\nOn je napomenuo da je to stav svih kolektiva na Sarajevsko-romanijskoj regiji, ali i u Hercegovini, Banjaluci, Zvorniku i Bijeljini.\n„Koliko imam informaciju, ima sindikata koji drugačije misle u Doboju i ne znam šta će biti u toj regiji, ali sam siguran da će srednje škole početi redovno sa radom na području Sarajevsko-romanijske regije“, dodao je Kovačević.\nPredstavnici sindikata obrazovanja, uprave, pravosuđa i policije za 21. januar najavili su štrajk kao mjeru sindikalne borbe protiv najavljenog smanjenja plata za 10 odsto u prosvjeti i policiji i dodatnih 10 odsto u upravi i pravosuđu.


Raspored - Radio Slobodna Evropa, Ponedjeljak/ponedeljak 6 juli/srpanj 2009\nsri/sre 1. jul/srp čet 2. jul/srp pet 3. jul/srp sub 4. jul/srp ned 5. jul/srp pon 6. jul/srp uto 7. jul/srp sri/sre 8. jul/srp čet 9. jul/srp pet 10. jul/srp sub 11. jul/srp\nIz sadržaja emisije: - da li se najvažnija institucija za demokratiju jedne zemlje, kao što je parlament, u Crnoj Gori pretvorila u uslužni servis Vlade? - na Ivanovim koritima, pod Lovćenom, otvoren je Avanturistički park, prvi u regionu. Poslušajte šta kažu jedan posjetilac i predstavnik Nacionalnih parkova Crne Gore.\nU današnjoj emisiji objavljujemo: - Udruženja koja predstavljaju žrtve i porodice žrtava sa područja Srebrenice mogle bi zatražiti odgodu ukopa više od 500 novoidentifikovanih žrtava, planiranu za 11. juli - kada se obilježava 14. godišnjica genocida. - Na području Federacije BiH potvrđen je prvi slučaj obolijevanja od virusa nove gripe H1N1 - Reakcije na Dodikov prijedlog da građani RS aktivno učestvuju u izborima za Skupštinu Srbije i da u njoj imaju dva-tri poslanika. - Otvorenje tradicionalnih Šantićevih večeri poezije


Bilo da se radi o prirodnim, živim materijalima ili štampanim tkaninama, tekstura je zadužena za unošenje pokreta i neke posebne ekspresije u svaki prostor...\nAko bismo morali da se odlučimo za samo jednu definiciju, onda bismo dodavanje tekstura opisali kao preciznu umetnost mešanja grubog sa glatkim i znanja kako da se stvori specifičan vizuelni ugođaj. Tekstura je, jednostavno, fizički osećaj ili vizuelni izgled objekta, a sveukupni teksturalni osećaj sobe se prevodi na sličan način kao fizička i vizuelna tekstura, s tim što se on takođe dotiče načina na koji percipiramo stvari.\nTekstura je savršen način za stvaranje akcenta. Dizajneri enterijera će koristiti teksturu da dodaju ono što se naziva vizuelnom težinom, odnosno pokažu kako je predmet ili deo sobe u stanju da privuče pažnju na sebe. Drugim rečima, kontrastne teksture su jedan od načina da se određeni aspekti ističu više od drugih.\nIako mešanje više uzoraka u jednom prostoru može izgledati zastrašujuće, razumevanje osnova kako oblici i razmere funkcionišu zajedno umnogome pojednostavljuje proces. Besprekorno stapanje tekstura u dizajnu enterijera nije samo slučaj kombinovanja različitih materijala i završnih obrada.\nTrebalo bi da integrišete i različite načine dodavanja tekstura, a među njima se izdvajaju sledeći:


muškarci zainteresovani za upoznavanje crvenokosa dejt, Crvenokose\nMuškarci Zainteresovani Za Upoznavanje Crvenokosa Dejt\nDa li tražite partnera? Prelistajte nove članove u nastavku i možda pronađete svog savršenog partnera. Pošaljite poruku i dogovorite dejt ove nedelje. Naša zajednica ima na stotine pridruženih korisnika koji ne mogu da dočekaju da se druže sa nekim kao što ste Vi! Kreirajte svoj potpuno besplatan profil sad\nSlični interesi: Hrišćanin,\tSport,\tEvropa,\tNizak\nVolim crvenokose devojke zato sto i ja imam crvenu kosu\nSlični interesi: Riđokosa,\tIstočna Evropa,\tSrbin\nupoznavanje crvenokosa Arilje\nupoznavanje crvenokosa Paraćin\nupoznavanje crvenokosa Smederevo\nupoznavanje crvenokosa Užice


Omogućiti vjerskim zajednicama na Kosovu registraciju\nPoglavari i pripadnici islamske, srpske pravoslavne, katoličke, protestantsko evangelističke i jevrejske zajednice na Kosovu ponovili su danas svoj poziv za poboljšanjem pravnog okvira koji bi omogućio vjerskim zajednicama da se registruju kao pravni subjekti, zahtijevaju restituciju imovine i regulišu svoje finansije, javlja dopisnih RSE.\nPoglavari su se sastali u Prištini tokom druge godišnje konferencije o međuvjerskom dijalogu, koju je organizovala Misija OEBS-a na Kosovu kako bi unaprijedila vjersku i međuetničku toleranciju i pomogla vjerskim zajednicama da formulišu zajedničke stavove po pitanjima koja izazivaju zabrinutost svih.\n„Ponovo pohvaljujem vjerske poglavare zbog njihove spremnosti i napora da pomognu u jačanju vjerske i međuetničke tolerancije na Kosovu i da zajedno rade kako bi osnažili kulturu povjerenja i uzajamnog poštovanja. Njihov zahtjev upućen institucijama na Kosovu prošle godine da dopune i poboljšaju pravni okvir o slobodi vjeroispovesti treba da bude tretiran kao prioritet,“ – istakao je ambasador Jean-Claude Schlumbeger, šef Misije OEBS-a na Kosovu.\nSchlumbegerger je ukazao da će OEBS nastaviti da podržava inicijative koje promovišu toleranciju i doprinose poboljšanju situacije u kojoj žive vjerske i sve ostale zajednice na Kosovu.\nKonferencija je uslijedila nakon niza od 20 međuvjerskih foruma na lokalnom nivou, dva međuvjerska omladinska kampa i prvog međuvjerskog sastanka žena.


Analizirati sposobnost poslovanja rudnika i donijeti odluke o dinamici zatvaranja neodrživih pogona\nPARLAMENT FBiH Završeno dvodnevno zasjedanje Predstavničkog doma\nOboreni izvještaji o prošlogodišnjem radu pet zavoda\nPredstavnički dom Parlamenta FBiH zadužio je danas Federalnu vladu da aktivnije pristupi prestruktuiranju elektroenergetskog sektora i sedam rudnika u sastavu Koncerna "Elektroprivrede BiH" s ciljem da dugoročni poslovni planovi i razvoj rudnika budu u skladu sa potrebama tržišta.\n"Elektroprivreda BiH" je zadužena da do kraja ove godine analizira sposobnost za dugoročno poslovanje svakog od rudnika i na osnovu toga predloži donošenje potrebnih odluka o dinamici zatvaranja neodrživih pogona, s tim da uz to treba sačiniti i plan zbrinjavanja radnika, ali i pokretanje kapitalnih investicija za nove kapacitete.\nVlada FBiH, "Elektroprivreda" i uprave rudnika trebaju sagledati mogućnsot korekcije cijene uglja prema rudnicima koju je formirala EPBiH.\nIstovremeno, a s obzirom da danas prestaje važiti kolektivni ugovor iz oblasti rudarstva, Predstavnički dom je pozvao socijalne partnere da počnu pregovore usaglašavanja novog kolektivnog ugovora.\nFederalni zastupnici su nakon dvodnevnog zasjednja, koje je okončano maloprije, usvojili i zaključke nakon što je direktor Zavoda za zbrinjavanje mentalno invalidnih osoba Pazarić iznio šokantne detalje o stanju u ovom zavodu i tužbama koje je podnio.\nTako je Predstavnički dom prvo oborio izvještaje o prošlogodišnjem radu svih pet ovakvih zavoda koji postoje u FBiH, a potom odlučio zatražiti od Ministarstva rada i socijalne politike FBiH da ponovo razmotri ove izvještaje i da o nalazima Tužilaštva FBiH, FUP-a i Ureda za reviziju obavijesti Parlament u roku od 60 dana. Zatraženo je da Vlada FBiH nađe interventna sredstva za nadolazeću zimsku sezonu za Zavod "Pazarić", ali i da se organizira posjeta ovom zavodu.\nFederalni zastupnici oborili su danas i izvještaje o radu i poslovanju Federalne agencije za upravljanje oduzetom imovinom i to za 2017., 2018. i prvih šest mjeseci ove godine, oborili su i analitički izvještaj o radu Fonda za zaštitu okoliša za 2018., kao i izvještaj o rau Agencije za bankarstvo FBiH, također za 2018. godinu.\nPredstavnički dom ipak je usvojio, između ostalog, izmjene Zakona o visini stope zatezne kamate na javne prihode, izmjene i dopune Zakona o prekršajima, kao i Zakone o obrtu, te nacrte zakona o poticanju razvoja male privrede, o zraku, o sudskoj policiji u FBiH. Usvojen je i Program rada Vlade FBiH za ovu godinu.\nPo okončanju ove redovne sjednice, predsjedavajući Predstavničkog doma Mirsad Zaimović je obavijestio da je naredna sjednica 24. i 25. septembra.\nParlament FBiH Vlada FBiH Rudnici\nČak 130 zakona čeka parlamentarce s odmora: S avgustovske pauze se vraćaju 1. septembra\nRadna grupa danas o boračkom dodatku i registru: Na pomolu novi protesti\nMirsad Terzić emotivno se oprostio s fanovima


Usmeni prevod na ruski jezik - MS Translation Team\nUsluge usmenog prevođenja na ruski jezik podrazumevaju usluge simultanog i konsekutivnog prevođenja. Bez obzira na vid događaja koji organizujete, odgovorićemo na sve vaše individualne zahteve i potrebe, posvećeno i analitički, u cilju najkvalitetnijeg prevoda na ruski jezik. Usluga kvalitetnog usmenog prevođenja jedan je od esencijalnih faktora uspešnosti vaših sastanaka, konferencija, poslovnih foruma, službenih poseta.\nSimultano prevođenje na ruski jezik, podrazumeva usluge profesionalnog prevođenja prilikom kojeg naši profesionalni prevodioci, najčešće u tandemu, u prevodilačkoj kabini, prevode govoreći skoro istovremeno sa govornikom, dok slušaoci slušaju prevod preko bežičnih slušalica. Ove usluge koriste se za prevođenje vaših konferencija, simpozijuma, poslovnih foruma i drugih događaja koje organizujete, a koje podrazumevaju veći broj učesnika. Simultano prevođenje zahteva odgovarajuću tehničku opremu, ali istovremeno štedi vreme i ne remeti dinamiku vašeg skupa.\nKonsekutivno prevođenje na ruski jezik podrazumeva prevodilačke usluge u kratkim odlomcima, posle izlaganja govornika. Ova tehnika prevođenja pogodnija je za prevođenje na manjim sastancima koje organizujete, u okviru manjih radnih grupa. U skladu sa uslovima, ova vrsta usluga profesionalnog prevođenja ne zahteva specifičnu tehničku opremu.


Tanjug 2. avgusta 2021. 12:15\nBEOGRAD – Prilikom određivanja lokacija za solarne elektrane, komanija UGT Renewables naročitu pažnju poklanja uticaju projekta na životnu sredinu i lokalnu zajednicu, a u Srbiji će ove elektrane graditi dve domaće firme, najavio je danas finasijski direktor američke kompanije Piter Gudal.\n„Danas vidimo ubrzani rast u srpskoj ekonomiji, koordinisane strukture u sektoru energetike, i na inicijativu ministarke Mihajlović i predsednika Republike došli smo da realizujemo ovaj posao. To znači da postoje veći zahtevi za električnom energijom da se snabdeva privreda, ali i da se obnove kapaciteti kako bi se krenulo sa energetkom tranzicijom“, rekao je Gudal.\n„Tako da sam zaista oduševljeni što imamo mogućnost da sarađujemo sa Vladom Srbije i da razvijamo rešenja koja će pomoći da se pospeši ekonomski rast, takođe i regionalni ekonomski rast i da dorprinese energetskoj bezbednosti i tranziciji u Srbiji“, kazao je Gudal.\n„To je ono koje trenutno nema veliku ekonomsku vrednost, ali se može koristiti za nove projekte. Na sličan način ćemo raditi sa različitim ministarstvima da ovde izaberemo najbolja mesta, ali prilikom svakog tog izbora obavezno obraćamo veliku pažnju na uticaj na životnu sredinu i na lokalnu zajednicu i o tome smo razgovarali sa predsednikom i sa\nEksport-import bankom SAD-a“, naveo je Gudal.\n„Radićemo sa dve lokalne građevinske firme, tako da će odmah postojati uticaj na privedu i otvaranje novih ranih mesta. A usmereni smo i na prenos znanja lokalnim korisnicima i firmama koje ove planove treba da vode i da održe, tako da sve to vodi ekonomskoj koristi lokane zajendice i po pitanju njihovih veština i zaposlenosti“, istakao je Gudal.\n„Čestitam vama i vašim saradnicima na svim koracima koje ste preduzeli da energetski sektor srpske privrede postane konkurentniji i dinamičniji. Novim zakonima o obnovljivim izvorima energije Srbija je usvojila standarde EU, što bitno poboljšava uslove finansiranja u proizvodnju zelene energije u Srbiji, a to će na kraju potrošačima doneti niže cene i čistiji vazduh svima“, rekao je Godfri.\n„Verujem da projektima poput ovog možemo da povećamo energetsku stabilnost Srbije i podržimo njen nacionalni plan adaptacije na kllimatske promene. SAD i Srbija su svesne da ključ napretka leži u poslovnim odnosima i ulaganju u nove tehnologije“, naveo je ambasador Godfri.


Trap - vešanje - Auto Keš Centar - Borča\nPočetna / Trap – vešanje\nVećina vozača nema naviku da jednom godišnje ili pri zameni guma proveri ispravnost trapa i ako je potrebno izvrši centriranje trapa. Ovo svakako nije dobra praksa jer može dovesti do većih, već pomenutih posledica, odakle se mogu izroditi mnogo veći izdaci nego prilikom jednostavne provere i centriranja trapa.\nPrilikom centriranja trapa podešavaju se uglovi točkova tako da točkovi budu normalni na podlogu i međusobno paralelni. Ovo podešavanje se radi zbog povećanja trajnosti gume i držanja pravca vozila na ravnom putu. Nekada je potrebno izvršiti samo centriranje prednjeg trapa a nekada sva četiri točka, u zavisnosti od situacije i tipa vozila.\nU Auto Keš centru stručni i iskusni radnici će u što kraćem vremenskom roku obaviti pregled i eventualno centriranje trapa vašeg vozila.


Nekadašnji fudbaler fočanske “Sutjeske” i banjalučkog “Borca” Vladan Danilović, koji od ove sezone igra u portugalskom drugoligašu “Nasionalu”, nada se plasmanu svog kluba u Prvu ligu i priželjkuje sličan fudbalski put koji je imao Rade Krunić, član italijanskog “Milana”.\nDvadesetdvogodišnji Danilović i šest godina stariji Krunić ponikli su u “Sutjesci”.\nNakon Prve lige Srpske, Krunić je igrao u Superligi Srbije, potom u italijanskoj Seriji B za “Empoli”, a danas sa uspjehom nastupa u Seriji A za slavne “rosonere”.\nSličan put za sada ima i Danilović, koji je nakon “Sutjeske” igrao sa “Borcem” u Premijer ligi BiH, a internacionalnu karijeru počeo je u portugalskom drugoligašu.\n“Zadovoljni smo dosadašnjim tokom drugoligaške sezone, želja nam je da se vratimo u Prvu ligu Portugalije, dobro nam ide, bilježimo dobre rezultate. Nije lako, Druga liga je komplikovana, daćemo sve od sebe da se vratimo tamo gdje pripadamo”, kaže Danilović.\n“Vjerujem u svoj rad, svoju volju, trud i talenat, ali mnogo je rada ispred mene da bih dostigao velike ciljeve. Sam primjer toga je Rade Krunić, koji je, iskren da budem, ne mogu da kažem moj uzor, ali neki put kojim bih ja želio da idem. Pratim njega i želim nešto slično da napravim, vjerujem u sebe”, poručio je Danilović.\n“Oduševljen sam kako je turnir protekao, sve je bilo na visokom nivou, prelijepo je vidjeti tako mnogo odličnih ekipa sa vrhunskim igračima i toliko publike”, rekao je Danilović.\nNikad boljem odzivu, kako kvalitetnih ekipa, tako i brojne publike, doprinio je i Danilović, koji je pred početak turnira video-pozivom iz Portugalije pozvao ljubitelje fudbala na druženje u Gradskoj dvorani, a među nagradama za mlađe uzraste, uz Krunićev, našao se i njegov dres.\n“Pomogao sam koliko je bilo do mene, ali ljudi koji su organizovali zaslužni su što je turnir bio na ovako visokom nivou. Ja ću uvijek biti tu za ovaj grad i klub i uvijek ću rado da se odazovem na svaki poziv”, obećao je ovaj fudbaler.\nNEWER POSTZbog “rakete” dijete ostalo bez dva prsta\nOLDER POSTOproban recept SNSD-a: Zavadi, podijeli, potkupi i ucijeni!


Da li umetnost i dalje postoji? - B E T O N :: KULTURNO PROPAGANDNI KOMPLET\nPiše: Gabriela Mihalič\nIli ju je u neoliberalizmu progutala kulturna industrija?\nPrevela: Gordana Ristić\nPripremili: Milica Lapčević i Milan Đorđević\nPočetkom decembra 2020. godine, UNESCO katedra za kulturnu politiku i menadžment Univerziteta Umetnosti u Beogradu u saradnji sa brojnim partnerima organizovala je međunarodnu onlajn konferenciju “Novi svet umetnosti: Manifestacije i uslovi jednakosti u vizuelnim umetnostima” (Another Artworld: Manifestations and Conditions of Equity in Visual Arts) sa više od 60 učesnika. Cilj konferencije bio je pokretanje diskusije o principima demokratskog upravljanja i modelima donošenja odluka u oblasti vizuelnih umetnosti, promenama paradigme kustosa i inovacijama u muzejskoj praksi, primerima alternativnih i novih modela (samo)organizovanja i delovanja u oblasti vizuelnih umetnosti i šire, te mapiranje sličnih primera iz istorije.\nUčesnici iz Srbije, regiona i sveta predstavili su kritička, empirijska i angažovana razmatranja na teme kulturne i umetničke prakse u aktuelnim ekonomsko-političkim i društvenim okolnostima, od kojih se posebno izdvojila tema neoliberalizma i kulturnih vrednosti - kao novog izazova za umetnike, kroz predavanje profesorke političke ekonomije na Univerzitetu u Beču Gabriele Mihalič (Gabriele Michalitsch). Pod naslovom “Umetničko delo ili kulturna roba? Neoliberalizam, de-demokratizacija i autoritarizam“ (Artwork or Cultural Commodity? Neoliberalism, De-Democratisation, and Authoritarianism), Mihalič u uvodu podseća na genezu pojma kulturne industrije.\nOd “Dijalektike prosvetiteljstva” – najvažnijeg dela Frankfurtske škole, prvi put objavljenog 1944. godine – u kome su Teodor Adorno (Theodor W. Adorno) i Maks Horkhajmer (Max Horkheimer) razvili ovaj pojam, kulturna industrija odnosi se ne samo na kulturne proizvode kao robu ili na pretvaranje kulturne proizvodnje u robu, već na pretvaranje u robu kao vid socijalizacije (“Vergesellschaftung”). Prema tome, kulturna industrija odnosi se na način na koji se pojedinac integriše u kapitalističko društvo. Ona proizvodi pasivnost i konformizam, naročito tako što osigurava standardizovane šeme percepcije koje same po sebi povezuju rad i slobodno vreme. Umetnost je, nasuprot tome – prema Adornu/Horkhajmeru –zasnovana na autonomiji, nudi promišljanje i kritiku društva i daje šansu za iskustvo.\nU središtu dijalektike prosvetitetljstva, gde se implicira povratak u varvarstvo, kulturna industrija predstavlja jedan od ključnih elemenata kojima Adorno/Horkhajmer objašnjavaju preduslove za fašizam. Iako Adorno/Horkhajmer prave razliku između kulturne industrije i umetnosti kada je reč o kasnom kapitalizmu i njegovim oblicima političke i ekonomske propagande, naročito u Vajmarskoj Republici na zalasku, ovo se čini izuzetno relevantnim u današnjem neoliberalnom kapitalizmu koji sve sfere ljudskog života sve više pretvara u robu.\nPostoje, svakako, varijante neoliberalizma, ali sve imaju iste glavne karakteristike i zajedničku teorijsku bazu. Liberalizacija (maksimalno smanjenje tržišnih ograničenja), deregulacija (proširenje raspona delatnosti korporacija) i privatizacija (prelaz sa državnog na privatno vlasništvo i odgovornost), kao i smanjenja poreza (naročito na profit, bogatstvo i nasledstvo) i smanjenje socijalne sigurnosti glavne su strategije neoliberalizma.\nNeoliberalno restrukturiranje dovelo je do globalne dominacije finansijskog sektora, širenja globalnih tržišta i, kao rezultat koncentracije kapitala, stvaranja “globalnih igrača“, odnosno sve većeg broja globalnih monopola i oligopola. Izmeštanje proizvodnje povećalo je nezaposlenost u mnogim zapadnim društvima, a deregulacija tržišta rada rezultirala je erozijom standarda zaposlenja i sve češćom pojavom “atipičnog” i prekarijatskog rada i samozapošljavanja karakterističnog za novu “gig ekonomiju”. Kao posledica, stagniranje stvarnih zarada, porast razlika između zarada i povećanja količine napornog rada, uz pogoršanje radnih uslova, produbili su jaz između rada i kapitala, što je takođe vidljivo kroz više stope profita i niže stope zarada. Deregulacija tržišta rada u kombinaciji sa smanjenjem socijalnih davanja znači sve veću socijalnu nesigurnost s jedne strane i sve masovniji neplaćeni – prvenstveno ženski – rad u privatnim domaćinstvima, kao zamenu za nestajuće javne službe, naročito u sektoru brige za decu i stare.\nKoncentracija bogatstva i sve dublje siromaštvo iniciraju progresivnu socijalnu polarizaciju, sa sve ozbiljnijim rodnim i “rasnim” disparitetima.\nU istim uslovima rad se u osnovi redefiniše kao izraz preduzetničke ličnosti, kao lično ispunjenje i kreativni čin koji pojedincu dozvoljava da izrazi i razvije svoje sposobnosti. Rad postaje sve više projektno orijentisan, kratkoročan i fleksibilan. Vođeni obećanjem ekonomskog uspeha, rukovođenje sopstvenim radom, samoprezentacija, lični marketing, samooptimizacija, samokontrola, samoracionalizacija postaju ključni elementi poslovanja, koji ne samo da remete podelu između rada i slobodnog vremena već podređuju ekonomskoj koristi kompletan način života. Na ovaj način, kapitalistički odnos dominacije pomera se ka unutrašnjosti subjekta, šireći eksploataciju na čitavu ličnost.\nNi preduzetnička ličnost ni društvena polarizacija nisu samo nusproizvodi neoliberalnih politika, već su ih oblikovale ekonomske teorije. Geri Beker (Gary Becker), dobitnik Nobelove nagrade za ekonomiju 1992. godine, širi model ekonomskog odlučivanja – izračunavanje troškova i koristi – na sve oblasti ljudskog života, čak i na brak ili “proizvodnju” dece u porodici. Svojom teorijom ljudskog kapitala on subjekta takođe podvrgava kalkulaciji troškova i koristi, kada zaradu koncipira kao povraćaj investicije u ljudski kapital, koja potiče ne samo iz obrazovanja ili profesionalnog iskustva, već i iz fizičkog i mentalnog zdravlja – na kraju, iz čitavog načina života.\nNasuprot Bekeru, neki neoliberalni teoretičari ideju univerzalne konkurentnosti vezuju eksplicitno za elitu i vođstvo. Austrijski ekonomista Fridrih August fon Hajek (Friedrich August von Hayek), dobitnik Nobelove nagrade za ekonomiju 1974. godine, tržište razume kao proces otkrivanja i povezuje ga sa individualnom slobodom, za šta je preduslov konformizam. Njegova osnovna ideja je da samo individualna sloboda omogućava nekolicini ljudi – onima koji su najinteligentniji, najveštiji, najtalentovaniji, najkreativniji – da prave otkrića koja “pomeraju granice” i dovode do napretka za društvo u celini. Ali sloboda je, prema Hajeku, trajno ugrožena demokratijom, jer “tiranija većine” može da ograniči slobodu.\nJozef Alojz Šumpeter (Joseph Alois Schumpeter), još jedan neoliberalni ekonomista, razvio je ideju “pionirskog preduzetnika” i njegovih (sic!) inovacija kao ključnih za ekonomski razvoj. Za Šumpetera, tržište je proces “kreativne destrukcije” koju oblikuje pionirski preduzetnik kao ekonomski lider, kao “revolucionar tržišta” koji uspostavlja inovaciju.\nDok su samo neke neoliberalne teorije eksplicitno skeptične u vezi sa demokratijom, mnoge, fokusirane na konkurentnost, pokazuju njene autoritarne aspekte. Konkurentnost kao vodeći princip društva u bliskoj je vezi sa socijal-darvinističkom idejom borbe za opstanak, civilizovanog rata „svih protiv svih“. Pojedinac definisan kao konkurentno biće pretpostavlja osobinu kompetitivnosti koja zahteva ubedljivost, snagu, čvrstinu, uz fleksibilnost i prilagodljivost, što bar do nekog stepena uključuje poslušnost u hijerarhijskom smislu. Svi ovi atributi ne samo da podrazumevaju maskulinitet, već i karakterišu autoritarne subjekte.\nU isto vreme, posledice neoliberalne transformacije kao što su sve veća nejednakost, produbljivanje socijalnih razlika i društvene izolacije pokazuju temeljnu de-demokratizaciju društva, dok kompetitivnost umesto kolektivnog pregovaranja predstavlja vodeći princip društva, a ključne demokratske institucije sve više podrivaju porast lobiranja i neformalnog odlučivanja kao i evropeizacija i internacionalizacija politika.\nU ovom kontekstu izgleda jasno da svet umetnosti čini specifično tržište. Pošto se tržišta oslanjaju na oskudicu kao preduslov, umetnička proizvodnja nužno je kvantitativno ograničena. Ovo implicira da ekonomski uspeh određuje šta je umetnost i kome se daje status umetnika. Radikalna demokratizacija umetnosti na način koji Jozef Bojs (Joseph Beuys) sugeriše kada kaže „Svako je umetnik“ (“Jeder ist ein Künstler”) postala je nezamisliva.\nZbog koncentracije privatnog bogatstva, javni resursi za kupovinu umetnosti daleko zaostaju za sredstvima privatnih kolekcionara. Tako privatni kolekcionari, često iz finansijskog sektora, sve više određuju potražnju i odlučuju ne samo o vrednosti umetnosti već i o njenoj formi, koja mora da bude pogodna za pretvaranje u robu.\nS druge strane, umetnik se pretvara u preduzetnika i sebe stvara kao brend, sopstveno pretvaranje u robu za njega postaje neophodnost, jer tržišni uspeh određuje ne samo položaj umetnika u svetu umetnosti već i njegovo postojanje kao umetnika. Ova zavisnost je dalje ojačana socijalnom nesigurnošću, dok kulturna industrija kao oblik socijalizacije obezbeđuje osnovni individualni konformizam.\nUmetnik tako gubi svoju autonomiju, a umetničko delo menja funkciju od, kako kažu Adorno/Horkhajmer, izraza promišljanja, kritike i iskustva, do pokazatelja društvenog statusa i predmeta investiranja i špekulacije. Privatno vlasništvo naravno implicira isključenje javnog, tako da je pristup umetnosti de-demokratizovan, a njena funkcija kao referentne tačke u javnom diskusu ograničena. Stoga se pitamo još jednom: Postoji li i dalje umetnost?


Našu osnovnu djelatnost predstavlja distribucija robe široke potrošnje. Dugogodišnje iskustvo i praksa na teritoriji Bosne i Hercegovine omogućavaju nam lidersku poziciju na tržištu iz čega proizilaze zavidni rezultati u poslovanju i učvršćivanje našeg položaja na tržištu. Našim poslovnim partnerima osiguravamo sve od uvoza i carinjenja robe do skladištenja, implementacije marketinških usluga, prodaje, te dostave u roku od 24h. Za sve prodajne programe koje zastupamo, osiguravamo dostupnost robe, kako kupcima tako i krajnjim potrošačima, u svakom trenutku i na svakom mjestu širom Bosne i Hercegovine.\nNaš iskusni marketing tim, u saradnji sa agencijama, obezbjeđuje principalima vrhunski kvalitet makreting podrške. Trade marketing tim kontinuirano prati trendove lokalnog tržišta i usklađuje promotivne aktivnosti sa dugoročnim marketing planovima principala.\nRazvoj i implementacija marketing standarda na samom prodajnom mjestu u svim kanalima prodaje. Organizacija event management-a u skladu sa zahtjevima principala.\nVenera doo posjeduje poslovne zgrade u Sarajevu, Banja Luci i Tuzli, uz savremeno opremljene skladišne prostore. Skladišta su u potpunosti prilagođena skladištenju prehrambenih i sličnih proizvoda. Venera doo posjeduje vozni park koji se sastoji od najnovijih modela dostavnih vozila, opremljenih vrhunskom opremom koja omogućava sigurnost i optimalne performanse. Sva naša vozila posjeduju GPS sistem koji omogućava praćenje pošiljki u stvarnom vremenu. Kvalifikovano dostavno osoblje i vozači sa dugogodišnjim iskustvom, potpuno su posvećeni pružanju vrhunske usluge klijentima.


Zenith - Maccabi TA: Analiza utakmice | Sportske Kladionice\nHome Sportsko klađenje Prognoze utakmica Zenith – Maccabi TA: Analiza utakmice\nZenith – Maccabi TA: Analiza utakmice\nDanas se u okviru Euro League igra se nekoliko zanimljivih susreta, a nama se posebno sviđa onaj u Rusiji gde domaća ekipa Zenitha dočekuje ekipu koja je u odličnoj formi, u vidu ekipe Maccabi TA. Domaći igraju prilično loše i imaju skor od 3 pobede i deset poraza, dok je Maccabi TA odličan i ima skor od devet pobeda i četiri poraza. Kako se mi uvek trudimo da pronađemo pravi ugao za klađenje i da vam ponudimo najbolje moguće tipove na kojima možete zaraditi na kladionici, smatramo da su kladionice reagovale na pogrešan način na jednom marketu na ovoj utakmici.\nDomaća ekipa, Zenitha ima tri pobede (Olympiakos, ASVEL i Zalgiris) i čak deset poraza i oni ove godine naprosto nisu dovoljno konkurentni da bi se borili u najjačem evropskom takmičenju košarkaša. Najpoznatiji igrači u njihovom rosteru su centar Gustavo Ayon i Colton Iverson, ali nekako nema hemije unutar ekipe i veliki broj duela su gubili sa dvocifrenom razlikom u okviru Euroleague. U prošlom kolu su izgubili na gostovanju protiv ekipe Bayern Municha, a nakon odgledane utakmice stekao se utisak da su Nemci igrali taman koliko im je bilo potrebno da bi pobedili.\nMaccabi TA ove sezone igra solidno, na prvih osam utakmica imali su šest pobeda i samo dva poraza, ali je onda naišla serija od dva poraza (EA7 Milano i Barcelona), da bi potom uspeli sa dve pobede da vrate samopouzdanje (ASVEL, Bayern Munich). U prošlom kolu su bili bolji od CSKA Moscow i sada dolaze na ovaj duel puni samopouzdanja. Ono što je specifično za ovu ekipu je činjenica da oni isključivo zavise od jednog igrača, Scottie Wilbekina, koji ima ključeve ove ekipe u rukama i apsolutnu slobodu da radi šta mu je volja. Wilbekin pored sebe ima nekoliko vrlo kvalitetnih košarkaša, kao što je Omri Casspi, Othello Hunter i Quincy Acy, te ekipa Maccabija igra u vrlo visokom tempu i na veliki broj poena. Od 12 utakmica do sada 50% su išli preko granice koševa koja je postavljena danas.\nZenith na ovoj utakmici ne može da računa na Mateusza, dok Maccabi TA sigurno neće moći da računa na Nate Woltersa i Omri Casspija, dok je Tarik Black pod znakom pitanja.\nOve dve ekipe nikada nisu igrale međusobne duele.\nKladionice su postavile total liniju na 157.5 poena što je neki prosek koji obe ekipe igraju ove sezone u Euro League. Međutim, mi očekujemo jednu utakmicu sa visokim tempom. Iz tog razloga naš predlog na ovom susretu je da se odigra Over 157.5 (da obe ekipe postignu 158 ili više poena, uključujući i produžetak), koja igra se plaća solidnom 1.86 kvotom u kladionici Bet365.


Nemački ambasador: Od nove srpske vlade očekujem mnogo | Srbija izbori 2020\n» Nemački ambasador: Od nove srpske vlade očekujem mnogo\nDatum članstva Srbije u EU zavisi od tempa reformi i napretka, izjavio je nemački ambasador Tomas Šib.\nOn je izrazio nadu da će u julu biti nastavljen dijalog Beograda i Prištine.\nŠib je tokom vebinara "Od Hrvatske do Nemačke - Predsedavanja Saveta EU: priprema za post-pandemijsku EU" kazao da je teško govoriti o konkretnim datumima za prijem u EU jer je, kako naglasio, to proces koji zavisi od onoga što zemlja članica uradi u pristupnom procesu.\nTakođe, dodao je da se nada da će uslediti "novi zamah u procesu evropskih integracija Srbije u drugoj polovini godine".\n"Uveren sam da će nova Vlada Srbije, sa snažnim mandatom koji je dobijen na izborima, kreirati tu brzinu", istakao je Šib.\n"Zapadni Balkan ima evropsku perspektivu i podrazumeva da će biti deo EU", kazao je Šib i dodao da bez obzira što se Unija suočava sa mnogim kompleksnim pitanjima, to ne znači da će region biti zaboravljen.\nGovoreći o krizi izazvanoj pandemijom virusa korona, Šib je kazao da se još uvek ne nazire kraj i da je za prevazilaženje te krize potrebna solidarnost, spremnost na kompromise, pragmatizam i međunarodna saradnja.


Sombor (04. januar 2018.) - alim proizvođačima prehrambenih proizvoda proizvodnja i prodaja treba da bude lakša i jednostavnija, jer imaju mogućnost prodaje na pijacama, na kućnom pragu, maloprodajnim objektima. Uslovi koje moraju zadovoljiti definisani su u Pravilniku čija je primena počela prvog januara.\n"Mi sa Nananinog salaša forsiramo malu proizvodnju jer smatramo da se u takvoj vrsti proizvodnje može postići bolji kvalitet nego u industrijskoj proizvodnji i mislim da je ovaj Pravilnik put ka tome. Insistira se da proizvodnja bude bezbedna, da objekat za proizvodnju zadovoljni uslove za takvu proizvodnju, ali to su to minimalni uslovi koji su potrebni, dakle ne insistira sa na visokim standardima kao kod industrijske proizvodnje", kaže Goran Beronja.\n"Nama nedostaju lokalni proizvodi i kvalitet koji takva raznovrsna i specifična proizvodnja može da donese. Sada će mali proizvođači moći da pokažu i dokažu kvalitet koji ima jedna domaća proizvodnja", kaže Blaženka Beronja.\n"Proizvođači tradicionalnih proizvoda sa nekog regiona koji imaju zaštićeno geografsko poreklo sada imaju mogućnost da se sertifikuju. To znači da mogu da angažuju nezavisnu instituciju koja će kontrolisati njihov način proizvodnje i kvalitet proizvoda i utvrditi da li ti proizvodi odgovaraju uslovima odnosno zahtevima koji su napisani u elaboratu o zaštiti imena i porekla", kaže Vuković.\n:: AgroVizija Portal :: ROBA MALIH PROIZVOĐAČA LAKŠE DO TEZGI ::


Tanjug\t16.06.2015 09:55\n"Odbacujem istupanje Grčke kao racionalno rešenje", rekao je Varufakis tiražnom nemačkom "Bildu", preneo je Rojters.\nPrema njegovim rečima, jedini način da Grčka otplaćuje dugove jeste restrukturiranje i da je dogovor moguć ako u razgovorima bude učestvovala nemačka kancelarka Angela Merkel.\n"Treba da počnemo ispočetka. Moramo da napravimo čišćenje", naveo je Varufakis.\n"Mi ne želimo više nikakav novac", rekao je Varufakis nemačkom dnevniku, odgovarajući na kritike da su Nemačka i ostale zemlje evrozone Grčkoj dale "previše novca".\nPrema rečima grčkog ministra finansija, Atina je spremna da pristane na svaki dogovor kojim bi bio restrukturisan dug.\nPrema izjavama iz Evropske komisije i dalje postoje velike razlike između planova grčkih vlasti i zajedničkih zahteva Komisije, Evropske centralne banke i MMF-a, a zvaničnici EU krivicu za neuspeh svaljuju na Atinu, navodeći da nije ništa novo ponudila da bi se obezbedilo 1,6 milijardi evra za isplatu MMF-u do kraja meseca.\nNeimenovani zvaničnik grčke vlade izjavio je da Grčka nikada neće popustiti pred zahtevom za smanjenje penzija i plata ili uvođenje dodatnih poreza na osnovne potrepštine, kao što je struja, a Varufakist je rekao "Bildu" da bi vlada imala problema u prikupljanju poreza, ukoliko ih kreditori prinude na preveliko povećanje.\n"Zvuči ludo, ali tako je: što je veća stopa poreza, manja je (želja) ljudi) da plate, oni onda osećaju da imaju pravo da ne plaćaju više", kazao je Varufakis.


Kako je Kantar izdržavao zatvorsku kaznu slobodno se krećući po Vranju, šta kaže Uprava za izvršenje krivičnih sankcija - JUGPRESS\nSve ovo je potpisao direktor Uprave za izvršenje krivičnih sankcija Dejan Carević.\nKako je ovo moguće, dobro upućeni kažu da je glupo pitanje jer je u zemlji Srbiji sve moguće.\nA iz Uprave za izvršenje krivičnih sankcija smo posle nekoliko dana dobili odgovore na pitanja vezana za ovaj slučaj.\nNapisali su i ono što ih nismo pitali, da osudjuju pretnje medijima.\n1.Da li je tačno da Dejan Nikolić Kantar iz Vranja dosuđenu kaznu izdržava van zatvorskih institucija u tzv “kućnom pritvoru” i bez elektronskog nadzora?\nNa koji tačno način je predviđeno da on izdržava tu kaznu i ko je o tome odlučio?\nDa li je tačno da on ima pravo slobodnog kretanja po Vranju radi obavljanja poslovnih aktivnosti kao i svog slobodnog vremena?\nKo vrši nadzor i kontroliše njegovo kretanje u to vreme?\nU čemu je tačno svrha ovog kažnjavanja ako on može slobodno da se kreće van svoj objekta stanovanja ?\nNa osnovu kog tačno zakona je doneta ovakva odluka?.\nŠta se dešava ako Nikolić, u vreme dok je, praktično, pod vašim staranjem, preti ljudima po Vranju i vrši druge kriminalne aktivnosti?\nEvo i odgovra koje prenosimo u integralnoj verziji, kako su nam i stigli\nDejan Nikolić iz Vranja nije imao izrečenu meru zabrane napuštanja stana, koja je u javnosti poznatija kao „kućni pritvor“. Naime, Dejan Nikolić iz Vranja osuđen je presudom Osnovnog suda u Trsteniku (broj presude 1K.br.72/19) dana 8. 6. 2021. godine na kaznu zatvora u trajanju od četiri meseca zbog krivičnog dela neovlašćeno organizovanje igara na sreću iz čl.352.st1.KZ. Navedena kazna, shodno čl.45.st.3.KZ, izvršava se u prostorijama u kojima okrivljeni stanuje bez primene elektronskog nadzora s tim da okrivljeni ne sme napuštati prostorije u kojima stanuje, osim u slučajevima propisanim zakonom koji uređuje izvršenje krivičnih sankcija. Reč je o pravu „po sili zakona“ koje svako osuđeno lice koristi od prvog dana izdržavanja ovog vida kazne. Kako bi javnost bila ispravno informisana, ističemo i da lica u takozvanom kućnom pritvoru imaju pravo na boravak van prostorija u kojima stanuju i to u trajanju od jednog časa dnevno svaki dan.\nZakon o izvršenju vanzavodskih sankcija i mera je vrlo jasan u pogledu prava i obaveza osuđenog lica. Prema članu 23 ovog zakona, osuđeni iz stava 1. ovog člana ima pravo na boravak van prostorija u kojima stanuje u trajanju od najviše dva časa dnevno u periodu od 7 do 17 časova. Znači, osuđeno lice prema ovom zakonu ima pravo na boravak van prostorija i to dva sata svaki dan i Nikolić je to svoje pravo koristio u periodu od 15 do 17 časova.\nTakođe, isti zakon je predvideo i posebne razloge kada osuđeni može da napusti prostorije u kojima izdržava kaznu (član 24, tačka 2). Jedan od tih razloga je radi odlaska na posao, ako krivično delo za koje je osuđen nije u vezi sa radom. Odluku o dozvoli napuštanja prostorija u kojima osuđeni stanuje, u slučajevima iz stava 1. ovog člana, donosi direktor Uprave za izvršenje krivičnih sankcija, na molbu osuđenog. Osuđeni podnosi molbu preko poverenika koji je sa mišljenjem o osnovanosti dostavlja Povereničkoj službi. Sa odlukom o dozvoli napuštanja prostorija u kojima osuđeni stanuje upoznaje se sud i mesno nadležna policijska uprava. Takođe, jedan od neophodnih uslova da bi direktor Uprave doneo pozitivnu odluku po ovoj molbi jeste da osuđeno lice dostavi kompletnu i odgovarajuću dokumentaciju koja podrazumeva i da je poslodavac kod koga osuđeni želi da radi upoznat da je lice osuđeno na ova vid kazne zatvora i da je saglasan da ga radno angažuje. U slučaju osuđenog lica Dejana Nikolića, svi zakonom predviđeni uslovi za njegovo radno angažovanje kod poslodavca su bili ispunjeni. U pitanju je odluka direktora Uprave pod brojem 25-01-00035/2022-01-36 od 4. 4. 2022. godine. Prema toj odluci, Nikoliću je bilo odobreno da radnim danom napusti prostorije u periodu od 7.45 časova do 15.15 časova i subotom u periodu od 9.45 časova do 15.15 časova u cilju radnog angažovanja.\nNadzor nad izvršenjem svih vanzavodskih sankcija i mera je u nadležnosti Povereničke službe Uprave za izvršenje krivičnih sankcija. S obzirom da je osuđenom licu Dejanu Nikoliću iz Vranja Osnovni sud u Trsteniku izrekao kaznu zatvora u trajanju od četiri meseca u prostorijama u kojima on stanuje u Vranju bez primene elektronskog nadzora, ovaj vid kazne se kontroliše tako što u skladu sa Zakonom o izvršenju vsnzavodskih sankcija i mera poverenik odlazi u nenajavljene posete osuđenom licu u prostorije u kojima osuđeno lice stanuje i u kojima se ovaj vid kazne izvršava, kao i u nenajavljene posete poslodavcu kako bi se proverilo da lice ne zloupotrebljava pogodnosti koje su mu dodeljene prilikom izdržavanja kazne. Takođe, u skladu sa ovim zakonom, poverenik obavlja nadzor pozivanjem na telefonski broj na adresi na kojoj osuđeno lice izdržava ovaj vid kazne. U tom smislu, naglašavamo da smo istog momenta kad smo dobili informaciju od Policijske uprave u Vranju (17. 6. 2022 – petak) da je osuđeno lice Dejan Nikolić 16. 6. 2022. godine u periodu odobrenog boravka van prostorija u 15.20 časova sedeo u kafiću i tom prilikom se obratio vlasnici kafića „No comment“ rečima – „nemoj da me uzimate u usta i moje ime provlačite kroz novine“ od čega se vlasnica kafića Olivera Vlatković osetila uznemireno. Posle dobijanja ove službene beleške od strane PU u Vranju, direktor Uprave za izvršenje krivičnih sankcija je odmah u skladu sa svojim zakonskim ovlašćenjima opozvao osuđenom licu Dejanu Nikoliću pravo na boravak van prostorija u kojima osuđeni stanuje u trajanju od sata (broj odluke 25-01-00035/2022-01-36/3) u skladu sa članom 23 st. 3 Zakona o izvršenju vanzavodskih sankcija i mera. Takođe, s obzirom na činjenicu da je osuđeni Dejan Nikolić zloupotrebio pravo izlaska na rad opozvana je i odluka o dozvoli za napuštanje prostorija radi odlaska na posao (broj odluke 25-01-00035/2022-01-36/2).\nOsuđeno lice Dejan Nikolić započeo je kaznu da izdržava 30. 3. 2022. godine i planirani istek kazne je 30. 7. 2022. godine. Naglašavamo da od prvog dana kazne do 16. 6. 2022. godine kada postoji osnovana sumnja da je zloupotrebio pravo na šetnju i dodeljeno pravo na radno angažovanje nije bilo ranije zloupotreba ovih prava od strane osuđenog Dejana Nikolića. U protivnom bi poverenik o tome obavestio nadležni sud koji jedini ima pravo da kaznu takozvanog kućnog zatvora preinači u zatvorsku kaznu koja treba da nastavi da se izdržava u kazneno-popravnoj ustanovi.\nBrzo doneta odluka direktora Uprave kojom se osuđenom Dejanu Nikoliću iz Vranja uskraćuje pravo na boravak na svežem vazduhu i radno angažovanje govori da smo preduzeli sve zakonom predviđene mere kojom se istog momenta sprečava to lice da zloupotrebljava prava koja su mu zakonom stavljena na raspolaganje. Stalo nam je da nadležni državni organi što hitnije preduzmu dalje korake iz svojih nadležnosti kako bi novinari OK Radija u Vranju mogli neometano i bez zastrašivanja od strane bilo kog pojedinca da rade svoj posao. Uprava za izvršenje krivičnih sankcija ovom prilikom naglašava da osuđuje svaki vid zastrašivanja, pritiska ili pretnje upućene novinarima. Uprava je oduvek bila poznata kao državna institucija koja ima otvoren odnos sa svim medijskim kućama i novinari sa kojima svakodnevno komuniciramo to i znaju. Zaštitom novinara štitimo pravo svakog građanina na njegovo pravo na slobodno izražavanje bez koga ni jedan demokratski poredak ne može da postoji.\nDa li je uobičajeno da se osobama koje su višestruki povratnici i “poznat je organima zbog kriminalnih aktivnosti” određuje mera tzv “kućnog pritvora” bez eletronskog nadzora i sa dozvolom višesatnog slobodnog kretanja?\nKakva je tačno poruka široj javnosti i mladima ovakve mere određene osobi za koju se priča da je se “plaši celo Vranje” i da li one imaju odvraćajući efekat na druge ljude, naročito mlade?\nUprava za izvršenje krivičnih sankcija nikad ne komentariše sudske presude niti će to ovom prilikom da čini. Uprava ne izriče presude, već je državna institucija koja je dužna da sprovodi, odnosno izvršava sudske presude.


Menadžment goraždanske firme „Pobjeda Sport“ zatražio pomoć od Vlade BPK-a Goražde\nBez posla ostaje 44 radnika ove firme\nPremijer BPK-a Goražde Nazif Uruči i ministar za privredu prof.Mustafa Kurtović sastali su se 25.02.2009.godine sa menadžmentom i predstavnicima sindikata goraždanske firme „Pobjeda Sport“. Ovom sastanku prisustvovali su i direktorica Službe za zapošljavanje Nafija Hodo i predsjednik Glavnog odbora Sindikata BPK-a Goražde Adem Fejzić.\nSastanak je organizovan s ciljem riješavanja problema sa kojima se ova firma susreće usljed posljedica ekonomske globalne krize i nemogućnosti da zadrži 44 radnika kojima 27.02.2009.godine ističe ugovor o radu. Prema riječima direktora firme „Pobjeda Sport“ Munira Džanovića, njihova radna mjesta bila su upitna još u novembru mjesecu, ali su razumijevanjem vlasnika ugovori produženi.\n–\tObzirom da smo iscrpili unutrašnje rezerve, zatražili smo pomoć od kantonalne i federalne vlade kako ovi radnici ne bi ostali bez posla,- kazao je Džanović.\n–\tOvom prilikom ministar za privredu u Vladi Bosansko-podrinjskog kantona Goražde, Mustafa Kurtović obećao je da će od Vlade koja bi se trebala održati 26.02.2009.godine, tražiti da se sredstva prikupljena privatizacijom u iznosu od 153.000 KM usmjere u Pobjedu „Sport“ i još neke kompanije koje mogu zadržati radnike.\n– Obzirom da je Bosansko-podrinjski kanton Goražde jedini u F BiH koji ima izvozni suficit, od blizu pet miliona maraka, Vijeće ministara i Razvojna banka BiH trebali bi pomoći našim izvoznicima, poput „Ginexa“, „Pobjede Sport-a“, „Bekto Precise“, „Emka Bosnie“ i drugih, jer mi sa ovih 153.000 KM možemo malo učiniti za njih.- kazao je Kurtović.


Nakon objavljivanja konačne liste izvođača radova biće raspisan konkurs za građane koji su zainteresovani za subvenciju zamene stolarije | RTK\nGrad Kruševac je jedna od 68 lokalnih samouprava u Srbiji kojima je Ministarstvo rudarstva i energetike odobrilo sredstva po javnom pozivu za energetsku sanaciju. Grad je objavio i preliminarnu listu sa tri preduzeća koja će građani moći da angažuju za zamenu stolarije uz korišćenje dela bespovratnih sredstava. Nakon objavljivanja konačne liste izvođača radova biće raspisan konkurs za građane koji su zainteresovani za subvenciju zamene stolarije.\nU Okviru programa subvencionisanja domaćinstava za unapređenje energetske efikasnosti, Ministarstvo rudarstva i energetike i Grad Kruševac obezbedili su po 600 hiljada dinara. Prema rečima pomoćnika gradonačelnika Ivana Parezanovića maksimalna pojedinačna subvencija za zamenu stolarije iznosi 60 hiljada dinara po domaćinstvu.\nNa javnom pozivu, koji je grad Kruševac raspisao u okviru programa subvencionisanja domainstva za unapređenje energetske efikasnosti njihovih stanova i kuća, učestvovale su četiri firme. Na prvom mestu preliminarne liste izvođača radova našla se firma „Vip stolarija“ iz Leskovca, na drugom firma „Sunce Marinković“ iz Kragujevca dok se na trećem mestu našlo preduzeće „In Glass“ iz Kruševca. Prijava firme „Euro PVC“ iz Raške odbačena je od strane komisije zbog nepotpune dokumentacije. Spisak odabranih izvođača radova sa kojima će grad sklopiti ugovor o poslovno tehničkoj saradnji, naći će se najkasnije trideset dana od završetka konkursa, odnosno roka za podnošenje prigovora, na gradkom sajtu i na oglasnoj tabli Gradske uprave.\nPrethodno : Od petka do nedelje u Blacu se održavaju 19. „Dani šljive“\nSledeće : Počela rekonstrukcija škole „Vladislav Savić Jan“


Srpska dobila 666 detašmana za rad preduzeća u Njemačkoj\n04/10/2019 | 12:45 | Izvor: SRNA\nRepublika Srpska je u detašmanskoj 2019/2020. godini dobila 666 detašmana namijenjenih privrednim društvima iz Srpske za rad u Njemačkoj, od 2.000 dodijeljenih BiH, izjavio je danas predsjednik Privredne komore Srpske Pero Ćorić.\nPero Ćorić (foto: vladars.net)\nOn je naveo da su ove godine detašmani dati za sektore građevinarstva, mašinske industrije i elektroinstalaterskih poslova.\n- Za detašmane se prijavilo 27 preduzeća, od kojih pet prvi put, dok su 22 već korisnici - rekao je Ćorić novinarima u Banjaluci nakon svečane dodjele detašmana.\nOn je naveo da je procenat iskorištenosti detašmana na nivou BiH za prošlu godinu bio 87 odsto, dok je Srpska imala 660 detašmana koji su iskorišteni u stoprocentno.\nIstičući da je bitno to što su preduzeća koja su ove godine konkurisala za detašmane imala prihod u poslovanju od oko 140 miliona KM, Ćorić je naveo da su ova 22 preduzeća koja su već bila angažovana u Njemačkoj u prošloj godini ostvarila prihod o 33 miliona evra u toj zemlji.\nĆorić je naveo da je prošlu detašmansku godinu karakterisalo otežano dobijanje viza u njemačkoj Ambasadi u Sarajevu, gdje je taj proces trajao i po tri mjeseca, dok je za zaključivanje ugovora u Njemačkoj bilo potrebno do mjesec dana.\n- To je bio jedan od uzroka zašto su naša preduzeća imala otežane uslove poslovanja u Njemačkoj - rekao je Ćorić i dodao da je drugi otežavajući razlog poslovanja bio problem sa radnom snagom.\nBorivoje Račić, direktor banjalučkog preduzeća "Termomontaža", jedne od firmi koja je dobila detašman, naglasio je ogroman značaj rada privrednih društava iz Srpske u Njemačkoj, prije svega zbog stručnog osposobljavanja radnika i prihoda koji dolaze u Srpsku.


Izmjenama Zakona o planiranju prostora i izgradnji objekata poboljšalo bi se stanje u mnogim oblastima\nZakon o planiranju prostora i izgradnji objekata neophodno je izmijeniti u okvirima koncepta postojećeg akta, kako bi se poboljšalo stanje u oblastima građenja, planiranja, kao i legalizacije, poručeno je na panel diskusiji Inženjerske komore Crne Gore (IKCG).\nČlan Upravnog odbora IKCG, Dragan Žarković je, na panel diskusiji „Implementacija zakona o planiranju prostora i izgradnji objekata“, ocijenio da je potrebno organizovati otvorenu javnu diskusiju, na kojoj će se zakonsko rješenje sagledati i predložiti izmjene Zakona o planiranju prostora i izgradnji objekata.\n„Pripremili smo zaključke koje ćemo dostaviti nadležnim ministarstvima, jer je ovaj Zakon involvirao u rad subjekata, koji se tiču samog Zakona, i druga ministarstva, kao što su Ministarstvo saobraćaja, Ministarstvo unutrašnjih poslova i Ministarstvo ekonomije. Nadamo se da će nadležni postupiti po njima, organizovati stručnu raspravu, pozvati predstavnike Inženjerske komore, kako bi trenutno stanje doradili u okvirima koncepta postojećeg Zakona“, kazao je Žarković.\nOn je ocijenio da je prošlo dovoljno vremena od početka primjene Zakona o planiranju prostora i izgradnji objekata, za utvrđivanje djelotvornosti tog Zakona.\n„Tokom panel diskusije obradili smo pet tema, kojima želimo da ukažemo nadležnima da je prethodnih godinu i po bilo dovoljno da se utvrde svi njegovi pozitivni dometi, kao i oni koji nisu pozitivni. Neki efekti su kontraproduktivni, međusobno neusaglašeni i moramo pristupiti izmjenama ovog Zakona“, poručio je Žarković.\nOn je kazao da su panel diskusiji prisustvovali i predstavnici Ministarstva saobraćaja, koji su, kako je kazao, iskazali saglasnost sa ocjenama, navodeći da će zaključci biti dostavljeni nadležnim institucijama.\n„Ovo je druga diskusija na tu temu, zbog samog značaja Zakona, koji je sistemski Zakon, a koji je od 2000. godine mijenjan četiri puta. Ovo je jedno obimno rješenje, koje u sebi sadrži četiri nezavisna zakona, odnosno Zakon o planiranju, Zakon o građenju, Zakon o legalizaciji bespravnih objekata i Zakon o inženjerskoj komori“, pojasnio je Žarković.\nPrema njegovim riječima, u ovom trenutku bi bilo „iluzorno predlagati novo zakonsko rješenje“, ali postoji prostor da se, kako je naveo, u okviru postojećeg Zakona o planiranju prostora i izgradnji objekata naprave određene promjene.\n„Moraju se sprovesti određene izmjene u oblastima planiranja prostora, građenja, međusobnih nadležnosti subjekata koji učestvuju u sprovođenju tog Zakona, jer mnoge stvari su ili dovele do neslaganja određenih subjekata ili nisu dovoljno razrađeni podzakonskim aktima ni pravilnicima, ali je čak i to teško pri ovakvom konceptu Zakona“, rekao je Žarković.\nOn je kazao da su predstavnici IKCG dostavili nadležnom skupstinskom Odboru za turizam, poljoprivredu, ekologiju i prostorno planiranje predlog gotovih amandmana, koji imaju za cilj, kako je poručio,poboljšanje stanja u toj oblasti.\n„Očekujemo odgovor nadležnog odbora. Sva izlaganja na današnoj panel diskusiji i sve rasprave, dopune koje su učesnici iznijeli, a sa kojima smo jako zadovoljni, pokazuju da je inženjerska struka veoma zainteresovana i da se stanje u ovoj oblast mora popraviti i doraditi dodatno“, naveo je Žarković.\nPR pres servis – Podgorica


Lluka predstavlja dostignucÌa MER i prioritete za 2018 - Vesti - Ministarstvo Ekonomskog Razvoja\nLluka predstavlja dostignucÌa MER i prioritete za 2018\nPriština, 28.12.2018 - Ministar ekonomskog razvoja Valdin Lluka na, godišnjoj konferenciji, za medije predstavio je dostignucÌa MER tokom ove godine, sa posebnim fokusom na prvih 100 dana ovog mandata za sektore koje pokriva ovo ministarstvo kao što su energetika, rudarstvo, ITK i Javna preduzecÌa. Takođe, ministar je predstavio projekte i prioritete za 2018.\nMinistar Lluka je u početku bio fokusiran na glavni sektor - energiju, pri čemu je naglasio da je desetogodišnja energetska strategija prosleđena je Vladi i da se očekuje da cÌe ga procÌi kroz Parlament u januaru, koji uključuje pet glavnih ciljeva; stabilnost efikasnosti električne energije i obnovljive energije; gasni priključak i sve što se odnosi na energetsku infrastrukturu.\n"Nacrt zakona o energetskoj efikasnosti, koji je gotovo u potpunosti izrađen i očekujem da ga Skupština Kosova odobri tokom prvog kvartala 2018, je zakon koji proizilazi iz obaveza iz direktiva EU, ali je neophodan i za zemlju koja osnaživa što više obnovljivu energiju i efikasnost, jer predviđa osnivanje Fonda za energetsku efikasnost, koja cÌe biti funkcionalizovana 2018. godine ", rekao je ministar.\nU nastavku, šef MER-a razgovarao i o potpisivanju komercijalnog ugovora sa kompanijom Contour Global vrednošćom od 1,3 milijarde eura u ukupnim privatnim investicijama, rehabilitaciji TE Kosovo B u saradnji sa Evropskom unijom, iz koje su dobili donaciju od oko 35 miliona eura, gde prva faza predviđa dodatnih oko 35 miliona od kosovskog budžeta, što uključuje i zamenu filtera koji cÌe direktno uticati na kvalitet vazduha.\n"Imamo TE Kosovo A gdje cÌe se nastaviti razgradnja sekundarne imovine koja necÌe uticati na proizvodnju energije. Dakle, mi smo na dnevnom redu da na početku rada kada proizvodnja počne iz Kosova e Re, da se u potpunosti zatvara TE Kosovo A ", rekao je Lluka.\nU ovoj liniji, on je pomenuo rešavanje problema eksproprijacijama u Shipitulle koji je držao Kosovo kao talac dve godine i izazvao je milione gubitaka, ali na srecÌu je resën, i KEK je započeo aktiviranje proizvodnih kapaciteta, izbjegavajući porast cena energije.\nŠto se tiče energetske efikasnosti, ministar MER-a je rekao da cÌe implementacija efikasnih mera u 70 javnih zgrada, projekat sa Svetskom bankom oko 32 miliona dolara, gdje cÌe objekti univerziteta, bolnica i razne javne institucije u trogodišnjem periodu će se potpuno promeniti i omogucÌit cÌe velike uštede u računima za električnu energiju.\n"Takođe imamo 7.5 miliona eura mekih kredita i grantova od KfW-a, koji se bavi javnim objektima na lokalnom nivou koji uključuju škole i ambulante u četiri opštine. Nastavljamo da proširujemo mrežu Termokos. Termokos je prioritet za nas i oko 15 miliona evra cÌe biti uloženo u 2018. godini ", rekao je Lluka.\nPrema njegovim rečima, sa TE Kosova e Re, deset procenata toplotne kogeneracije udvostručuje kapacitete termoenergetskih kapaciteta, koji cÌe proširiti mrežu u Kosovo Polju, ObilicÌu i Drenasu. Takođe, sa GIZ-om, okončani su projektni zadaci i izvodicÌe se studija izvodljivosti u svim drugim gradovima za centralno grijanje.\nU ovom sektoru kao prioritet u narednoj godini pominju se implementacija Energetske strategije, funkcionisanje energetske razmene sa Albanijom, deblokada prenosa sa Albanijom, revizija Plana obnovljive energije, liberalizacija tržišta obnovljivih izvora energije, uspostavljanje Fonda za efikasnost i implementacija projekta TE Kosova e Re, finansijski paket koji treba da prođe u Skupštini Kosova.\nZaustavljajucÌi se na rudarski sektor, ministar je najavio da je Zakon o rudnicima i mineralima prešao na Vladi i nada se da cÌe ga Skupština brzo odobriti i rekao da je pokrenuo postupak otvaranja tri oblasti od posebnog interesa za strana ulaganja od ukupno 11.\nŠto se tiče Trepče, on je rekao da se stalno investiralo u rehabilitaciju radionica, otvaranju novih radionica i subvencija na jugu i severu. Dakle, Vlada je uvela oko 4 miliona evra u "Trepči", gdje bi trebalo da bude suprotno, da Trepča donosi prihod Kosovu.\n"Što se tiče prioriteta u rudarskom sektoru, vjerujem da cÌe do juna biti odbor" Trepče ", Statut, registraciju Trepče kao AD, menadžment Trepče kao i procena rudarskih rezervi. To je takođe izazov za privlačenje stranih investicija, da promoviramo "Trepču" kao JP, kao AD, kako bi se privuklo što više investicija putem JPP ili različitih oblika ", rekao je Lluka.\nOvom prilikom on je najavio da je 5. marta 2018. pozvan na ministarski samit u Kanadi gdje cÌe predstaviti "Trepču" i područja od posebnog interesa.\nU sektoru informacionih i komunikacijskih tehnologija, ministar je istakao prelazak na Vladi koncept dokumenat o merama za smanjenje troškova proširenja elektronskih komunikacionih mreža velikih brzina kao i koncept dokument za elektronsku identifikaciju i pouzdane usluge vezane za elektronske transakcije, koji su takođe zahtevi EU. Rekao je da su elektronski pečati u funkciji, imat cÌemo elektronske potpise, sve to da bi i mi imali online prodaju, da imamo online saglasnost ili potpis kao i da bi se ubrzavale procedure za dobijanje službenog dokumenta.\nTakođe, kao politika je i implementacija Nacionalne strategije informacionih tehnologija 2016-2018.\nKao projekti u okviru ITK sektora imamo Integrisani informacioni sistem za ekonomski razvoj, koji je drugi projekat (II), Program digitalne ekonomije Kosova (program CODE), koji predviđa ulaganje od oko 60 miliona evra gde je predviđeno proširenje optičkih vlakana u svakom selu na Kosovu. Od 70% pokrivenosti optičkim vlaknima bicÌe pokriveno oko 98%, činecÌi Kosovo najuređenijom zemljom širom Evrope optičkim vlaknima. "NastavicÌemo i na trecÌi i četvrti fazni projekat WOW-a, kao i na domen Kosova (ks), koji procenjuje da će koštati oko 300.000 evra", rekao je Lluka, dodajucÌi da je među prioritetima aktivacija tehnološkog parka u Bernice, površine oko 5000 m2.\nŠto se tiče javnih preduzecÌa, ministar Lluka je najavio da je primarno zakonodavstvo izrađen, a u januaru ili februaru cÌe se proslediti dalje. Ovaj zakon cÌe stvoriti bolje mogucÌnosti za intervenciju u JP, stoga cÌe to biti najbolji oblik saradnje između Vlade i članova Odbora u sprovođenju politike u ovim preduzecÌima.\n"Takođe, pre dva meseca u Međuministarskom komitetu usvojili smo izvještaj o monitoringu za 16 javnih preduzecÌa za 2015-2016. godine, prosleđene su u Vladi, takođe i u parlamentu su 11 javnih preduzecÌa od 16 koji se monitoriraju, a koji su radili sa gubitkom", rekao je on.\nLluka je rekla da cÌe restrukturiranje javnih preduzecÌa biti jedan od njegovih prioriteta u cilju eliminisanja gubitaka i bar da ne bude teret za kosovski budžet.\nDrugi prioritet je uspostavljanje Agencije za participiranje, koja cÌe mocÌi da poseduje određene dozvole ili različite aktivnosti, objekte ili imovinu Vlade i na osnovu te vrednosti privucÌi strane ili lokalne investitore.


Moneta - Blic Online\nSeverna Koreja izdala je monetu u čast susreta severnokorejskog lidera Kim DŽong Una i predsednika Rusije Vladimira Putina krajem aprila u Vladivostoku, prenosi "Ruska gazeta".\nUBICA BIRAO ŽRTVE Novinarka i kamerman nisu slučajno ubijeni\nVester Li Flanagan, bivši voditelj lokalne televizijske stanice u Virdžiniji, juče je hladnokrvno ubio dvoje svojih nekadašnjih kolega tokom prenosa koji se emitovao uživo, nakon čega je sebi oduzeo život. Iako se u prvi mah činilo da je ubistvo bilo nasumično, ispostavilo se da je Flanagan pažljivo odabrao žrtve. Parkerova i Vord bili su mladi ljudi, koji su tek započinjali svoje karijere.\nSAD smatraju da bitkoin nije moneta\nAmerička fiskalna administracija je saopštila da bitkoin ne smatra monetom, već sredstvom plaćanja koje može biti oporezovano.\nUprkos svemu Grci ipak žele evro\nŠezdeset odsto Grka je za ostanak svoje zemlje u zoni evra i protiv povratka na svoju nekadašnju valutu - drahmu, uprkos oštroj štednji koju su Grčkoj pre četiri godine nametnutule upravo zemlje zone evra, EU i MMF, i uprkos tome što je pomoć istih poverilaca pod podjednako nepovoljnim uslovima zatražio i Kipar, objavljeno je u nedelju.


Obeležena 89.godišnjica smrti Arčibalda Rajsa\nTanjug 8. avgusta 2018. 12:20\nBEOGRAD – Godišnjica smrti kriminologa, forenzičara, humaniste i prijatelja Srbije Arčibalda Rajsa danas je obeležena polaganjem venaca u Topčiderskom parku.\nU ime Vlade Srbije i Grada Beograda na spomenik Rajsu, podignutom 1931.godine, vence su položili i odali poštu državni sekretar Ministarstva za rad, zapošljavanje, boračka i socijalna pitanja Negovan Stanković i predsednik Skupštine grada Beograda Nikola Nikodijević.\nDržavnoj ceremoniji obeležavanja 89.godišnjice Rajsove smrti prisustvovali su i predstavnici Ambasade Švajcarske u Srbiji, Ministarstva odbrane, Vojske Srbije, Kriminalisticko-policijske akademije, Udruženja za negovanje tradicije narodnooslobodilačkih ratova, Udruženja potomaka Solunskih ratnika i građani.\nStanković je podsetio da je Rajs sa srpskom vosjkom prošao proboj Solunskog fronta i da je 1.novembra 1918.godine sa Moravskom divizijom ušao u oslobođeni Beograd u kojem je živeo do smrti 8.avgusta 1929.godine.\n„Vlada Srbije je maksimalno posvećena dostojanstvenom sećanju na sve učesnike u događajima iz svoje istorije. Današnji datum je jedan od značajnijih u našoj istoriji, a posebno u godini kada obeležavamo 100 godina od velike pobede u Prvom svetskom ratu“, naveo je Stanković.\n„Doktor Rajs je bio tu kada je bilo najteže i kada su se dešavala najveća stradanja našeg naroda, a zahvaljujući njemu širila se istina o zlodelima nad srpskim narodom i njegovoj herojskog borbi“, istakao je Nikodijević.\nOn je dodao da će Grad Beograd zajedno sa Vladom Srbije nastaviti da čuva sećanje na sve važne ličnosti koji su pomogli Srbiji u Prvom i Drugom svetskom ratu\n„Moramo naučiti da cenimo ljude koji su nam prijatelji kada nam je najtežem, kao što je bio Rajs, ali i da ih više poštujemo za života.\tNadam se da ćemo naučiti nešto iz njegovog testamenta, knjige „Čujte Srbi“, u kojoj nas je tako dobro opisao kao da je pisana danas, a ne pre skoro sto godina“, primetio je Nikodijević.\nRajs je 1928. godine napisao politički testament „Čujte Srbi“, koji je ujedno i dokument o vremenu od 1918. do 1928. godine.\nPred kraj života objavio je svoj ratni dnevnik u knjizi „Šta sam video i proživeo u velikim danima“, a pre toga objavio je „Pisma sa srpsko-makedonskog fronta“.


Home Politika BiH Novalić: Pozivam sve da prestanu sa špekulacijama i uznemiravanjem građana oko nabavke...\n“O tome je danas govorio direktor Zavoda Siniša Skočibušić, a premijer Novalić je građane obavijestio da je potpisan ugovor s kineskim proizvođačem za nabavku 500.000 doza Sinopharma, kao i da nikad nismo odustali niti od jedne mogućnosti za nabavku vakcina. Pfizer pokušavamo nabaviti u saradnji sa državnim nivoom, a sa Vladom Kantona Sarajevo radimo na nabavci Sputnik V preko Ruskog fonda”, saopćeno je.\n“Ponovo naglašavamo da Vlada Federacije BiH, kao ni Zavod za javno zdravstvo FBiH, nisu prekinuli proces nabavke vakcina Sputnik V, kako se javnost uporno pokušava dezavuirati, nego su tražili da se razjasne dileme stručnjaka iz Zavoda, koji se vode prvenstveno zdravljem i sigurnošću građana, da se utvrdi dinamika dostave i doze I i doze II. Odgovore na ove dileme još čekamo”, poručili su.\n“Ponovit ćemo i da je premijer Novalić danas na press konferenciji izjavio da ‘nam nije jasno zašto Kantonu Sarajevo smeta ono što traži struka i zašto bespotrebno uznemirava javnost’, te pozivamo sve da prestanu sa svim špekulacijama koje samo dodatno uznemiravaju javnost. Premijer, Vlada i Zavod za javno zdravstvo Federacije BiH odgovorno rade svoj posao i samo zajedničkim radom, uz uvažavanje struke, možemo obezbjediti vakcinaciju za građane, što bi trebalo da nam je svima prioritetni cilj. Iz poštovanja prema javnosti, nećemo se upuštati u odgovore na neprimjerene komentare i uvrede, koje u svom saopćenju iznose pojedine političke stranke” ističu iz ureda premijera Novalića\nPrevious articleMerhamet na usluzi svojim korisnicima\nNext articleZapalila se kuća u Ćoralićima- punu katastrofu spriječio komšija (FOTO)


Zajednica Opština Crne Gore » Blog Archive » Konstitutivna sjednica Koordinacionog tima za upravljanje Mrežom opštinskih projekt menadžera Zajednice opština\nNa sjednici je donijet Poslovnik o radu Koordinacionog tima, kojim su uređena pravila i procedure rada Koordinacionog tima, i utvrđene su smjernice i prioriteti rada Koordinaciong tima i Mreže opštinskih projekt menadžera za naredni period.\nUpravni odbor Zajednice opština imenovao je članove Koordinacionog tima za upravljanje Mrežom opštinskih projekt menadžera, na sjednici održanoj 12. jula ove godine.\nUspostavljanje Mreže opštinskih projekt menadžera (Mreže) je inicirano od strane Zajednice opština, uz podršku Evropske unije, a u okviru projekta Tehničke pomoći reformi lokalne samouprave. Do novembra 2015. godine projekat tehničke pomoći je podržavao izgradnju kapaciteta Mreže. Nakon završetka projekta, Zajednica opština je u potpunosti preuzela organizaciju i obezbijedila dalje funkcionisanje Mreže.\nSve lokalne samouprave su u tom periodu imenovale svoje predstavnike u Mreži.\nCilj uspostavljanja Mreže opštinskih projekt menadžera je stvaranje platforme za stalnu razmjenu iskustava o implementaciji projekata, prvenstveno onih koji se finansiraju iz fondova Evropske unije, kao i da se pruži podrška za sticanje novih znanja učesnika učenjem jednih od drugih, gdje projekt menadžeri sa više iskustva mogu prenijeti znanje ostalima. Članovi mreže koriste svoje znanje da pomognu Zajednici opština i, prije svega, njenim članicama u programiranju EU sredstava, kao i u upravljanju odobrenim projektima.\nOsnovna svrha Mreže je da podigne kvalitet projekt menadžmenta na lokalnom nivou, osiguravajući na taj način visoku apsorpciju fondova EU u zemlji.